
AWEMainta 
Local 
Diasabra, 19 November 2022 


P 
artido RED Democratico tabata na oficina di gobernador 
pa duna sosten publico n’e institucion di gobernador p’e 
para firme p’e principionan di bon gobernacion. 
Ex-minister di Enseñansa y miembro di partido RED 
Democratico, Armando ‘Rudy’ Lampe a splica cu e institu- 
cion di gobernador t’e ultimo refugio cu pais Aruba tin pa 
para pa bon gobernacion. 
Loke a sosode ta un acto di mal gobernacion y historia ta 
ripiti y no kier p’e ripiti manera a sosode den pasado. E 
tabata papia di e forma con a anda cu presupuesto 2023 
den Parlamento. 


Segun Lampe, e mesun partido MEP, bao di gobernacion 
absoluto na 2006, p’e mesun asunto di BBO, a haci e mesun 
cos. Nan a bin cu un nota van wijziging. Ora di aproba e 
ley di BBO nan a argumenta cu nos Constitucion ta bisa cu 
‘na het horen van het Raad van Advies’, cu no ta para ‘na 
het lezen van een advies van Raad van Advies.’ Mira con a 
bypass nos Constitucion. 
Nan a keda sin manda e nota van wijziging cu cambio dras- 
tico pa loke t’e ley di BBO na Raad van Advies. RED e ora ey 
a manda un carta fin di december p’e minister di Hulanda, cu 
ta regarda asunto di Aruba y bis’e cu e ley di BBO a wordo 
aproba anti-constitucionalmente. 
Lampe ta sigui splica cu Raad van Advies a drenta den un 
disputa cu gobierno e tempo ey y Raad van Advies a pidi un 
conseho di un Staatsrechtsgeleerde mr. Borman pa bin cu 
un conseho riba e discusion aki. 


E conseho a drenta dia 20 di februari 2007 y el a bin na 
parlamento dia 7 di maart 2007. E conseho aki ta un capi- 
tulo importante den nos historia constitucional y no tin duda 
cu gobernador y su staf huridico ta na altura di e conseho 
aki. 


Pasobra DWJZ ta considera un di e puntonan cardinal den 
nos historia huridico, e conseho di Borman. Y tur hende por 
wak e pasobra e ta publico. Bay busca jaarverslag Raad van 
Advies 2006/07 y ta haya 14 pagina di e conseho di Borman. 


Kico e conseho ta conclui 
E ta bisa cu tin mester di un conseho por escrito pasobra 
‘horen van het Raad van Advies’, no kiermen e ora cu partido 
MEP a bisa cu ta horen, pero mester tin un conseho por 
escrito. Y den e caso di e ley di BBO, Lampe a indica cu e 
conseho ta bisa cu “aangezien het motief voor de over- 
brenging van de bepalingen, uitsluitend was het vermeiden 
van tijdverslies, verbonden van het horen van het Raad van 
Advies, leidt er sprake te zijn geweest van oneigenlijk gebruik 


van het instrument van de nota van wijziging. 


Claramente Borman ta bisa cu e partido MEP a manipula 
cu un asunto serio y cu e nota van wijziging bo no por bisa 
pasobra no tin tempo no a mand’e pa Raad van Advies. 
Borman ta aclaria cu unabes cu gobernador firma y publica 
e ley, e ta drenta na vigor y nos tur mester cumpli cu ley, 
segun Lampe. 
Esey a pasa na 2006, den december, e mayoria absoluto 
di partido MEP a aproba e ley. Esun cu a bin cu e modus 
operandi aki pa bypass nos ley tabata Nilo Swaen, minister 
di finansa cu aworaki atrobe ta e minister de facto di finansa 
tra’i cortina. Y nan a ‘get away’ cu ne. Pasobra e tempo ey 
gobernador, fin di december a firma e ley y a public’e. E ley 
di BBO a drenta na vigor e ora ey. 


Nan a ‘get away’ cu ne e biaha aki. Aworaki nan no por ‘get 
away’ cu ne. Pasobra nos gobernador actual si tin e conseho 
aki. Ora cu gobernador e tempo ey a firma, e no tabatin 
e conseho di Borman. E conseho di Borman a bin mas di 
dos luna despues. Nos gobernador actual tin e conseho di 
Borman aki y e ora ey no por keda otro na nos gobernador 
pa bisa “nos no ta firma y publica e landsverordening dje 
presupuesto 2023.” 
Den caso extremo por present’e na conseho di minister di 
reino, “ter vernietiging’. Nan ta mand’e pa Raad van State, cu 
ta duna conseho y despues e ta bay pa un Koninklijk Besluit 
cu ta vernietig e landsverordening presupuesto 2023. 
E tin cu sosode, segun Lampe. Den e caso cu e no sosode, 
cu gobernador firma y publica, esaki lo ta un mancha riba 
un institucion asina respeta manera e institucion di gober- 
nador. Pasobra gobernador ta para garante di bon goberna- 
cion. E conseho di Borman ta hopi cla den esaki. Den pasado 
loke a sosode ta contra nos constitucion. Ta un acto di mal 
gobernacion y esaki no por ripiti atrobe, pasobra e ora ey si 
Aruba lo bira un republica di banana. 


Rudy Lampe (RED): 


Historia ta ripiti: MEP a manipula cu presupuesto 

D 
iabierna mainta Corte a dicta sentencia den e caso pe- 
nal contra di Jafet Cabrera y Walkidia Winterdaal. A acu- 
sa nan di asesinato di e homber Francisco Angela di 79 aña. 
Un hecho cu a tuma luga riba Dia Nacional di Aruba, esta 18 
di maart. 
Tres siman pasa Corte a trata e caso aki unda cu fiscal a 
pidi castigo di 25 aña pa e homber Jafet y 22 aña pa su 
pareha. Nan no a spera un demanda asina halto y a cay den 
un desesperación te cu mester a pospone tratamento di e 
caso pa un rato. 
Pa e sentencia, no a trece nan corte y a laga nan scucha e 
sentencia for di KIA, pero den sala separa. E hues cu a lesa 
e sentencia no tabata esun cu a trata e caso. Pero esaki no 
ta haci e caso ilegal. 
El a splica cu a haya nan culpabel di ta complice den ases- 
inato di Frans y cu nan a kita bida di e homber aki, cu a duna 


nan un lift, na un forma hopi cruel (a kibra su nek y despues 
a pasa auto riba dje). Autopsia a mustra cu e homber aki 
tabata na bida ainda ora cu a pasa auto riba dje. E forma 
di e lesionnan y marcanan den su curpa ta señalnan cu un 
persona morto no tin esakinan. 
Pero tambe a hunga un rol loke Reclassering, Psycholoog 
y Psikiatra a skirbi den nan rapport. E prome a conclui cu e 
acusado femenino ta emocionalmente incapacita y cu e lo 
por ripiti loke el a haci, si e no haya tratamento. Psycholoog 
a bisa cu e ta impulsivo y no ta realisa e cosnan malo cu e ta 
haci sino te despues. Door di su limitacion intelectual e no ta 
midi su consecuencianan y ta mesun conclusion di Psikiatra. 
Jafet ta antisocial, e ta reacciona agresivo y no ta mustra 
empatia pa otronan. Y por ripiti e delito. Ta menos respon- 
sabel. Pa e motibonan aki Corte a yega na e castigodi 18 aña 
y no loke Fiscal a pidi. 


Jafet y Walkidia a haya 18 aña pa mata Frans Angela 


P 
osesion di arma di candela descon- 
trola ta un problema na Aruba. 
Banda cu e uzo di arma ta hiba na in- 
cidentenan serio, posesion di arma di 
candela ta hiba tambe na un sentimen- 
to di insiguridad den comunidad. E ta 
hiba na mas violencia y mas insiguri- 
dad. 


P’esey cu hues ta duna castigo halto 
pa posesion di arma di candela. Tin 
hende cu ta wordo sentencia pa algun 
aña di prizon djis pa posesion di arma. 
Sinembargo, por sucede cu e persona 
cu tin un arma di candela no kier esaki 
mas, pero no kier entrega esaki na polis 
tampoco. Esey pasobra e tin miedo di 
wordo deteni pa posesion di arma di 
candela y cu e mester legitima su mes. 


Cuerpo Policial di Aruba y Ministerio 
Publico ta consciente cu si laga e arma 
na cas o sconde un parti tampoco ta 
algo cu ta deseabel. Kico lo pasa por 
ehempel si un mucha haya e arma di 
candela? Pa e motibo aki a keda dicidi 
di tene un accion pa entrega arma di 
candela. 
Den e periodo di 21 di november 2022 


te 28 di december 2022 lo tin dos luga 
unda armanan di candela por wordo 
entrega. Esakinan lo ta e containernan 
blauw cu tin poni banda di e wardanan 
di polis na San Nicolas y Oranjestad. 
Personanan cu entrega un arma di 
candela den e periodo aki lo no wordo 
persigui. 


Esey ta conta tambe pa balanan y 
piezanan di arma, cu tambe por wordo 
entrega. 
Cuerpo Policial di Aruba ta pidi pa 
entrega e armanan di candela paketa, 
esey pa evita mal entendimento y acci- 


dentenan. Yuda haci Aruba un lugar 
safe y entrega bo arma di candela! 


Mester bisa cu practicamente tur siman 
tin casonan den corte pa posesion di 
arma di candela, sea cu e persona ta 
cana cu ne riba caya (den tas of auto) 
of na cas. Ambos ta castigabel. 


Diabierna mainta mes tin un persona 
cu a haya un castigo di 24 luna pero 
di cual 3 ta condicional. Pues e tin cu 
sinta un aña y 9 luna pasobra a hay’e 
cu arma. P’esey si abo tin un arma, 
miho entrega esaki. 


Entrega arma y lo no persigui bo legalmente 


4 


AWEMainta 
Local 
Diasabra, 19 November 2022 


C 
aida di gabinete Wever Croes II ta sigui den ambiente y 
despues cu hasta Prome Minister y Lider di MEP, Evelyn Wev- 
er Croes, algun siman atras a informa su sostenedonan, cu 
“campaña a inicia”, e expectativa a bira mas grandi. Inicialmente 
hopi a anticipa cu si gobierno haya un ‘aanwijzing’ for di RMR, ta 
sigur cu gobierno lo bay cas pero e lider di MEP despues cu el 
a wordo reeligi como lider di e partido na cede di MEP na Santa 
Cruz diadomingo 30 di October, a dal e grito politico, cu campaña 
ta inicia riba e dia ey. 


Pues e pensamento riba un eleccion nobo no tabatin di haber 
solamente cu e asunto di “aanwijzing” pero tambe cu otro asun- 
tonan y presupuesto 2023 ta wordo mira como motibo pa e 
actual gabinete bay cas. Un serie di medida ta na caminda, e 
situacion social y financiero lo sigui deteriora pa pueblo mien- 
tras cu e posibilidad di un confrontacion serio cu gremio sindical 
y gremio comercial, dia pa dia ta birando asina mas concreto. 
Gobierno ta cambiando cantidad di contract, por ehempel di e 
contratistanan cu ta den servicio di DOW cu a conoce reduccion 
salarial formal y e hecho cu gobierno lo no paga overtime mas 
despues di luna di October y ainda tin mas retiro na caminda. 
Por ehempel tin un grupo grandi di trahadonan na hospital cu lo 
wordo manda cas den proximo lunanan, mientras cu e situacion 
na e compania di awa y electricidad, tambe ta confrontando situ- 


acionnan di conflicto practicamente tur dia. 


Gobierno ta sinti cu e situacion actual ta motibo pa pueblo subi 
caya masalmente contra di un maneho administrativo sin pia ni 
cabes di dos gabinete Wever Croes. 
Pues hopi partido tambe ta na altura di e desaroyonan aki y ta 
preparando nan mes, sigur despues di e anticipacion di e lider di 
MEP y Prome Minister di Aruba, cu campaña a inicia. 
MEP por ehempel tin su seccion di damanan trahando duro pa 
hiba mensahe di e partido na tur votado cu a sostene e partido 
den eleccion di 2021 pero na mes momento ta buscando pa haya 
mas hende pa sostene e partido den un eventual proximo elec- 
cion. Na e momento aki MEP ta mustrando un partido cu tin un 
sucursal di partido POR den servicio pero no ta conoci cuanto ex 
candidato di POR lo ta riba e lista geel pa proximo eleccion. 
MEP lo tin cu defini si e kier sigui den un coalicion cu partido RAIZ 
cu no ta pasando den su miho momentonan y ambos partido tin 
cu evalua si e acuerdo di gobernacion aki entre nan dos, ta sirbi 
nan interes politico of no. 


Ta anticipa cu Prome Minister lo mira pa e saca probecha prome 
cu su colega di otro partido haci esaki na costo di su votonan. 
Partido AVP y otro partidonan tambe a bin ta organisando nan 
mes y informacionnan ta mustra cu varios partido lo presenta 
candidatonan nobo pa proximo eleccion nobo. 
Tur partido lo bay conoce algun candidato cu lo no regresa riba 
lista politico mas pero varios cara nobo lo drenta politica caminda 
sin duda lo tin algun candidato cu hopi capacidad cu realmente 
por trece un cambio den e mentalidad politico di ultimo añanan. 


Campaña electoral den full swing: 


Varios candidato nobo lo subi 
lista pa proximo eleccion 


D 
espues cu gabinete Wever Croes a logra di aproba presu- 
puesto 2023 c’un surplus di 1%, mesora a inicia c’un tipo 
di campaña politico, pa camufla kico realmente e surplus aki lo 
nifica pa henter pueblo. Gobierno a haci maniobranan pa loke e 
no por a haci den cuater aña, logra awor den cuestion du cuater 
luna, riba presion di gobierno Hulandes pa impone un ‘aanwijz- 
ing’ contra gabinete Wever Croes II. 
Mientras cu ainda ta sperando riba comentario y consehonan 
di CAft riba e presupuesto aki, esaki no a wordo firma ainda pa 
Gobernador pa haci esaki oficial y ya caba ayera a bira conoci 
cu Secretario di Estado Alxandra van Huffelen ta bishitando 
Aruba dentro di poco. Cu tin duda riba presupuesto 2023 aki, 
por ser mira dor di e forma di procede di e propio gobierno, cu 
practicamente despues di ordena e 11 parlamentarionan cu ta 
sostene gobierno pa aproba esaki, ningun minister of ningun di 
e 11 parlamentarionan di MEP y RAIZ, a menciona algo mas di e 
presupuesto 2023 cu su surplus di 1%. 
Loke si por a mira ta henter un drama relaciona cu caso Avestruz, 
atakenan politico contra miembronan di oposicion den Parlamento 
y atakenan acostumbra contra gobierno di Mike Eman den pasado 
pero di e presupuesto mes, nada ta ser menciona. 
Ultimo tres dianan, gabinete Wever Croes a dicidi di bay un otro 
direccion cu su campaña politico, tratando na desvia e aten- 
cion riba loke ta rondona e presupuesto “historico” aki cual frac- 
cionnan di gobierno y mandatarionan mes ta promoviendo. Entre 


otro tin Prome Minister Evelyn Wever mes anunciando cu pa 2023 
su gobierno lo introduci diferente medida pa fortalece e poder di 
compra di principalmente esunnan mas vulnerabel den comun- 
idad, mencionando cu lo reduci impuesto riba salario, algo cu 
CAft a pone nan saca for di presupuesto 2022 caba. 
Interesante ta e hecho cu Prome Minister ta haci e declara- 
cion aki, algun dia despues cu su Minister di Economia, Geoffrey 
Wever, kende a declara cu ampliacion di productonan den canasta 
basico, no ta e solucion pa yuda poder di compra. 
Den un intento pa desvia tur atencion for di presupuesto 2023, 
tanto Prome Minister Wever Croes como Minister di Energia 
Glenbert Croes a mustra e siman aki cu pa 2023 lo bay tin un 
aumento pa loke ta salario minimo mientras cu ainda SER no a 
duna su conseho riba esaki. Aumento di salario minimo ta stipula 
pa ley y tin un formula con esaki tin cu tuma luga pero ainda no 
tin claridad of conseho algun riba e particularidad aki. Ya caba 
na 2017 despues cu gabinete Wever Croes I a asumi respon- 
sabilidad gubernamental, Minister Glenbert Croes a anuncia cu 
salario minimo lo subi entrante 2018 pero mesora Prome Minister 
Wever Croes a desmenti esaki y nunca mas Glenbert a menciona 
e asunto aki. E situacion ta mustra di cambia ya cu durante di 
tratamento di presupuesto 2023, un biaha mas Minister Glenbert 
Croes a anuncia cu pa 2023 lo tin un aumento di salario minimo, 
sin cu gobierno mes a reuni cu e sector comercial y tres dia 
despues, Prome Minister tambe ta haci mesun declaracion. 


Anunciando aumento di salario minimo 


Gobierno kier camufla mas medida pa logra surplus riba presupuesto 

RED 


Cu a saca e BBO fo’i pueblo ta un berguensa nacional 


E concepto cu a bay Raad van Advies, tabata introduccion di BTW entrante 
prome di januari 2023. Contra e palabracion cu Hulanda, a dicidi pa cambie. 
Y tabatin cambio drastico. Nan a anuncia cu pa prome biaha ta bay cobra e 
BBO entrante prome di juni na frontera, cu no tabata e caso antes. 


Ta cambio hopi grandi cu si e mester a bay Raad van Advies, nan lo a 
studie y indica con por goberna cu algo asina importante y ad hoc. 


E cifranan di 1% di surplus lo ta bay ta realistico of ta ficticio. P’esey nan 
tabatin miedo di e reaccion di Raad van Advies, cu lo tabata devastador. E 
ora ey e fiesta lo a caba eynan. Ta p’esey nan a bypass esaki, uza e mesun 
modus operandi di 2006, p’asina nan ‘get away’. E tempo ey, gobernador 
no tabata na altura di e conseho huridico, pero aworaki si. Ta imposibel, 
segun RED, cu e conseho aki, cu un gobernador ta bay firma algo y publica 
un ley cu segun e relato financiero, ta anti-constitucional. 
“G 
obierno a indica durante tratamento 
di presupuesto 2023, cu nan ta den 
un surplus y cu e relacion cu Hulanda ta bon.” 
Ricardo Croes, lider di RED Democratico a spli- 
ca na prome instante cu mester recorda cu e 
presidente di CAft a tuma su retiro, special- 
mente pasobra e responsabilidad cu e tabata 
carga, cual tabata entre otro vigila e maneho 
financiero di gobierno y e consehonan cu el a 
duna, Hulanda no sigui nan. 


E relacion cu Hulanda cu ta parce uno bon, ta 
un relacion un poco conflictuoso, mirando e 
consehonan cu a duna, e acuerdonan firma y 
cu no a cumpli cu nan, segun Croes. 
Riba e parti di surplus, Croes a indica cu pa un 
gobierno tin un surplus den su presupuesto 
y pa den e mesun rosea a bisa cu a sac’e fo’i 
BBO di pueblo ta un berguensa nacional. 
E surplus di 63 miyon presupuesta, ta saca for 
di e mesun BBO y BBO ta wordo saca for di 
e comerciantenan y e pueblo consumidor di 
Aruba. 


Ta hopi importante pa interpreta corecta- 
mente ora cu ta pensa cu tin un bon rela- 
cion cu Hulanda. “No, no tin un bon relacion 
cu Hulanda.” E ta sigui splica cu un surplus 
mester ta algo extra p’e pueblo. E no mester ta 
algo extra p’e gobierno sin mas. Esey t’e caso 
n’e momentonan aki. 
Rudy Lampe a splica tambe cu p’esey e gobi- 
erno aki tabatin asina pura pa e ley aki pasa, 
esta di BBO. Y nan kier a aprob’e den un ‘fast- 
track’. 


Pakico 
Si e bay Raad van Advies, e palabracion cu 
Hulanda tabata introduccion di un BTW. 

D 
urante tratamento di Presupuesto 2023, Par- 
lamentario Mervin Wyatt-Ras a puntra 
kico Gobierno ta bay haci pa mehora e pod- 
er di compra. Prome Minister Evelyn Wev- 
er-Croes a splica cu entrante Januari 2023, 
Gobierno lo tuma accion pa mehora e pod- 
er di compra specialmente pa alivia esnan 
mas vulnerabel den comunidad. 
Gobierno lo baha impuesto riba tur salario 
y entrada di tur hende, minimum loon lo 
wordo aumenta, lo aumenta pensioen di biehes, 
lo aumenta reparatie toeslag di nos pensionadonan, 
y lo baha impuesto di pensionadonan door di haci calcu- 
lacionnan separa. E esfuersonan aki lo mehora e poder di 
compra, mehorando asina e calidad di bida di nos hendenan. 
Prome Minister a sigui splica, cu apesar cu gobierno lo intro- 
duci e ahustenan aki na comienso di otro aña, e deseo ta 
pa por haci hopi mas pa e comunidad. Lamentablemente a 
yega e momento di cuminsa paga e debe cu gobierno di AVP 


a crea, manera cu señor Mike Eman a bisa, pa “nos 
tur paga cu orguyo”. Prome Minister a expresa 
cu apesar cu pa Gabinete Wever-Croes e debe 
aki ta un berguensa, Aruba ta un bon pagado 
y lo carga su responsabilidad di paga loke 
e debe. E banda positivo ta cu Gabinete 
Wever-Croes ta trahando serio y respon- 
sabel y esaki lo crea pronto e posibilidad di 
por duna mas na e comunidad. 
“Aruba ta pasando den momentonan dificil y e 
efecto mundial di inflacion ta afectando e poder 
di compra di nos hendenan. Inflacion a wordo causa 
primordialemente pa e guera cu tin actualmente na Ukraine 
cu ultimamente a escala. Mientras cu den Caribe a premira 
un porcentahe di 14.1% di inflacion cu ta hopi mas halto cu 
e porcentahe mundial cu ta 8.8%, Aruba ta na 6% y esaki 
ta danki na e gobierno actual cu ta absorbando mas gasto 
cu por pa baha e efecto inflatorio”, Prome Minister a duna 
di conoce. 


Prome Minister Evelyn Wever - Croes: 


Ta bay ahuste pa mehora poder di compra di ciudadanonan 


P 
rome Minister Evelyn Wever-Croes hunto cu demas Minister y Parla- 
mentarionan a participa den un workshop riba planificacion di espacio 
maritimo rond di bo pais. Minister Ursell Arends a organisa e workshop aki 
hunto cu expertonan Hulandes. Durante su estadia na Portugal, na unda 
Minister Arends a atende encuentronan riba e tema aki, el yega na un acu- 
erdo pa e expertonan aki duna un workshop riba e tema aki na Aruba. 
Durante e workshop tur Minister y Parlamentario a delibera y a haya mas 
informacion con pa tene cuenta cu tur e aspectonan cu mester tene na 
consideracion ora di planifica e espacio maritimo. 


“Mi ta gradici Minister Arends pa a tuma e topico aki na serio, mirando 
cu ta hopi tempo pasa e plan aki a wordo traha y mester wordo renoba. 
Tambe mi ta gradici su persona pa envolvi tur Minister y Parlamentario 
den e workshop aki pa nan tambe ta bon informa y ta na haltura di tur 
aspecto cu mester tene cuenta cu nan na momento di planifica e espacio 
maritimo”, Prome Minister Evelyn Wever-Croes a expresa. 


Prome Minister y Parlamentarionan a participa 
den tayer planificacion espacio maritimo 

PROYECCION: 


Ta proyecta un recuper- 
acion di 88% pa luna di 
November y expecta- 
tiva pa ful aña 2022 ta 
un recuperacion di 88% 
compara cu 2019. 


TIMESHARE: 
Ocupacion na propiedadnan Timeshare tabata 85% na October. 


A 
ruba Hotel & Tourism Association (AHA- 
TA)  ta acumula e cifranan di ocupacion 
y prijs di hotelnan tur luna, y CEO di AHATA, 
Tisa LaSorte, ta raporta cu e ocupacion di ho- 
tel y RevPAR averahe pa e prome 10 luna di 
2022 ainda no a yega nivel di 2019. 


OCTOBER 2022: 
• Ocupacion: E grado di ocupacion tabata 
74%; representando un recuperacion di 96% 
compara cu nivel di ocupacion na 2019. 
• ADR: E balor averahe di cada camber bendi 
tabata $ 270.42, cual ta 23% mas cu na 2019. 
• RevPAR: E entrada averahe pa tur  camber 
disponibel tabata $ 199.04, cual ta un aumento 
di 19% compara cu RevPAR di October 2019. 


AVERAHE DI PROME 10 LUNA DI 2022: 
• Ocupacion: E ocupacion averahe di prome 
10 luna tabata 74%; un recuperacion di 87% 
compara cu 2019. 
• ADR: E balor averahe di cada camber bendi 
tabata $300.79, cual ta 10% mas cu na 2019. 
• RevPAR: E entrada averahe pa tur  camber 
disponibel tabata $221.73, cual ta un recu- 
peracion di 96% compara cu RevPAR di prome 
10 luna di 2019. 


AHATA: 


Ocupacion averahe di hotel y 
RevPAR pa 2022 ainda no a recupera ful 

Pa logra esaki mester cuminsa na tuma decisionnan prudente pero 
tambe cooperacion y determinacion di banda di Gobierno como tambe 
di banda di trahadonan. Lo cuminsa crea un structura solido pa Serlimar 
pa asina sigura un futuro pa tur su trahadonan y alabes pa Serlimar por 
bira competitivo riba mercado nacional. Minister Arends a aloca fondo 
pa yuda cu e proceso aki. Sigur un encuentro fructifero unda cu traha- 
donan a keda contento di por a tende e berdad for di esnan concerni y 
no sigui kere den informacion nan eroneo cu tin ta sali afo via media y 
medianan social. Minister Arends a haci un suplica na ambos gerente y 
trahadonan pa yega na palabracionnan concreto y pa cu e comunicacion 
entre tur parti wordo mehora na beneficio di tur. 


Minister Ursell Arends den reunion cu trahadonan di Serlimar: 


No kere informacion cu ta sali riba media social 


D 
iahuebs durante ful un dia Minister Arends 
hunto cu su ekipo a topa cu trahadonan di 
Serlimar unda a duna aclaracion di e situacion di 
Serlimar. 
Durante e encuentro a duna un splicacion amplio 
di con Serlimar a yega den e posicion cu e ta 
awor. Aki diferente trahado a bin compronde cu 
debi na metemento politico Serlimar tin un debe 
di alrededor di 20 miyon florin. Esaki ta haci cu e 
compania a bira practicamente bancarota. 
Ademas, a duna mas detaye pa loke ta trata e 
plan y vision pa futuro di Serlimar. 


Di principio cu Minister Ursell Arends a asumi su 
puesto como Minister a cuminsa traha un “blue- 
print” di con ta bay rescata Serlimar alabes trece 
un solucion pa e problematica di desperdicio cu 
e isla completo ta biba cu ne. 


D 
iabierna anochi den careda di 7'or polis di trafico a topa cu un ac- 
cidente dilanti ex Well Well bar restaurant, tawata trata di brommer 
cu auto. Mesora e agente a constata cu e motociclista su pia tawata se- 
riamente fractura y ta pidi pa ambulance. 
E accidente mes a sosode na e crusada mas pariba, esun cu ta bay pa 
Hooiberg. Segun e chauffeur di e Nissan Cube, e lo no a mira e brommer 
cu na e sitio por a compronde cu aparentemente e no tawata tin luz. 
Debi na e impacto o sea momento cu e Cube a bira dilanti e brommer 
debi cu e no a mir'e esaki a causa cu e motociclista a bay varios meter 
mas pabou. Pues e accidente mes no a sosode directamente dilanti e 
ex bar restaurant. Ambulance a presenta y e Paramediconan mesora 
a cuminsa atende cu e motociclista cu tawata bon na tino. E la wordo 
transporta pa Hospital unda cu casi sigur e lo mester wordo someti na 
un operacion. Nos ta desea e motociclista pronto recuperacion. 


Motociclista ta fractura pia den accidente 
di trafico diabierna anochi 

Politica 
Diasabra, 19 November 2022 


D 
urante tratamento di presupuesto 
supletorio 2022 dos cos increible- 
mente positivo a sali di boca di nos 
Prome Minister cu a duna nos fraccion 
hopi inspiracion pa futuro. Sra. Wever- 
Croes a vocifera durante reunion cu, “un 
cos cu el a siña ta keda leu di discrimina- 
cion.” Esey ta un punto cu nos ta 100% 
di acuerdo cu Prome Minister y lo apoya 
den tur sentido. Nos di Accion 21 no ta 
kere den ningun tipo di discriminacion y 
igualdad ta un di e pilarnan di nos par- 
tido. Nos ta carga speransa cu Sra. Wev- 
er-Croes lo sa di lidera su partido na un 
Aruba mas inclusivo sin discriminacion 
ora e ley di matrimonio pa parehanan 
di mesun sexo yega Parlamento. Nos ta 
conta riba su ponencia di kier ‘keda leu 
di discriminacion’ pa inspira su fraccion 
pa no sconde tras di prehuicio di un mi- 
noria ora ta vota riba crea un Aruba mas 
igual. 
Prome Minister Sra. Evelyn Wever- 
Croes tambe a comparti den Parlamento 
palabranan di nos Libertador tocante 


kende ta un Arubano. El a vocifera cu 
Betico d.f.m. a defini un Arubano como 
esun cu a nace na Aruba y tambe esun cu 
a haci di Aruba su cas. Bunita palabranan 
hopi conmovedor pa mi persona, mi ta 
spera Prome Minister eherce e grandesa 
di biba e palabranan di nos Libertador cu 
rigor. Na Aruba actualmente tin un grupo 
grandi di probablemente mas cu 10,000 
persona indocumenta. Aunke porta nan 
no a nace na nos pais, aunke porta nan 
no ta gosa di nacionalidad Hulandes, 
nan a scoge pa haci nan bida cerca nos. 
E personanan aki hunto cu nan famianan 
ta biba, traha, studia hunto cu nos, NAN 
A HACI DI ARUBA NAN CAS. 


Mi ta kere si berdad Sra. Wever- 
Croes kier goberna den espirito di nos 
Libertador a yega ora pa nos cuminsa 
registra esnan indocumenta y nan famia 
y duna nan e dignidad mereci di a scoge 
Aruba como nan cas. Mescos cu intro- 
duci matrimonio pa parehanan di mesun 
sexo, brinda esnan indocumenta status 


legal lo brinda nan siguransa huridico y 
garantisa cu nan tambe ta pertenece na 
e gran famia di Arubano. E adelantonan 
aki inspira pa palabranan di nos Prome 
Minister y nos Libertador lo unicamente 
fortalece nos pais. Lo nos ta siguiendo 
cu e soño di nos Libertador di crea un 
pais mas inclusivo cu ta refleha e miho 
balornan di e Arubano. Mi ta carga 
speransa cu nos Prome Minister lo tuma 
accion riba e bunita palabranan cu el a 
comparti den Parlamento pa en berdad 
keda leu di discriminacion y reconoce tur 
Arubano cu a haci di Aruba nan cas. 


D 
urante tratamento di presupuesto 
2023, e tema di poder di compra, 
prijs di awa y coriente a bin na discu- 
sion. Minister Croes a splica cu gobier- 
no ta trahando riba e proceso di aumen- 
to di salario minimo. Actualmente gobi- 
erno a ricibi caba e conseho di Directie 
Arbeid Onderzoek (DAO) y ta wardando 
riba e conseho di Sociaal Economisch 
Raad (SER) pa por entrega un proposi- 
cion na Minister Raad. E aumento di sal- 
ario minimo ta poni pa drenta na vigor 
entrante Januari 2023. Unabes cu e au- 
mento aki tuma luga, esaki, automati- 
camente lo tin un efecto positivo riba e 
poder di compra di e ciudadanonan. 


Minister Croes a sigui splica cu gobi- 
erno ta consciente di e dolor cu pueblo 


ta bibando na e momentonan aki. E 
pandemia a afecta mundo henter, dras- 
ticamente. Aruba mester a haci un debe 
grandi, prestando placa di Hulanda, pa 
por a yuda cu loonsubsidie. E ambten- 
aarnan a sacrifica por medio di FASE 
pa asina yuda esnan den sector priva 
pa por cobra algo di nan salario. Na e 
momento aki, Aruba tin un debe astro- 
nomico cu gobierno di Hulanda, cual 
debe ta desgraciando pais Aruba. 
Minister Croes a indica cu si e debe 
acumula pa Gabinete Mike Eman no 
tabata existi, Aruba mes lo por a respon- 
sabilisa su mes pa e debenan di pais 
Aruba cu a surgi durante pandemia”Esaki 
lo por a evita cu awe gobierno mester 
tuma decisionnan dificil cu ta afecta 
pueblo manera ta e caso aworaki. Pa 


hopi ta facil pa culpa gobierno sin 
tene cuenta cu loke ta pasando rond di 
mundo. Mester por compronde kico ta 
pasando rond mundo, ora ta papia di 
“energy prices” y inflacion.” 


Gabinete Wever-Croes II ta trahando 
duro y haciendo su maximo esfuerso 
pa traha na bienestar di pais Aruba. Na 
e momento cu WEB Aruba NV laga e 
compra di HFO y bay over na LNG, ya cu 
e lo trece un reduccion drastico den e 
tarifa di awa y coriente. 


Cu e “switch” aki Aruba lo tin un prijs 
di gas fiho. Tambe e industrianan cu lo 
wordo desaroya riba e zona di refineria, 
lo tin un efecto positivo y beneficioso riba 
e tarifa di awa y coriente. E desaroyo, 
progreso, industrianan nobo renobabel 
y sostenibel, y diversificacion di nos 
economia lo bay crea e forsa tambe pa 
yuda e reduccion di awa y coriente. 


Miguel Mansur na Evelyn Wever-Croes: 


Nos ta scoge pa enfoca riba lo positivo 


Minister Croes ta sigura cu lo bin 
reduccion tarifa awa y coriente 

D 
esde siman pasa dialuna Parlamento di Aruba a cumin- 
sa trata e ley mas importante, esta e ley di Presupuesto 
di Pais Aruba pa aña 2023. Pa awor ta conoci caba cu e ley 
di presupuesto pa aña 2023 a cana su caminda conforme e 
proceso stipula den ley. E presupuesto a pasa Raad van Ad- 
vies y tin prueba di tur e documentonan cu firma riba nan na 
Parlamento. 
Oposicion a bay di acuerdo cu agenda di tratamento di 
presupuesto 2023. 


Ta notabel cu e idea politico aki a sali di sr. Eman mes, 
pasobra e siman prome a yama un reunion di ‘Senioren 
Convent’. Den e reunion aki tur lider di fraccion ta sinta 
hunto cu presidente di parlamento y Griffier, pa asina stipula 
con lo bay atende cu e reunion di presupuesto. Durante e 
senioren convent aki ni MAS ni ACCION21 tawata tin algo 
contra e proceso, contra e ley y tampoco contra e reunion. 
Cu otro palabra nan tabata di acuerdo cu e tratamento ley 
di presupuesto pa e fechanan stipula y a bay di acuerdo cu 
e indeling di e dianan. Pero como cu Eman nunca ta atende 
e reunionnan ey, ta te dialuna mainta el a core strategia su 
idea di sali for di sala cu ne y pa colmo nan a sigui su tras 
sin pensa mas leu cu nan nanishi. 
Gobierno no tin obligacion di bolbe pidi conseho na CAft. 


Den e peticion di oposicion, oposicion kier insinua cu 
Gobierno di Aruba ta obliga di pidi CAft conseho riba e 
concepto di ley di Presupuesto cu no a wordo entrega na 
Parlamento y ora ricibi e conseho aki Gobierno mester sigui 
esaki. Sinembargo, e insinuacion aki no ta corecto! E ley di 
LAft ta indica cu CAft por duna conseho riba un concepto 
di ley di presupuesto of concepto di ley di cambio di presu- 
puesto, pero esaki a base di un peticion di Minister di Finansa. 


Si dado caso CAft duna su conseho no solicita (ongevraagd 
advies) riba e concepto di ley, tampoco ta nifica cu minister 
mester sigui e conseho aki (den su totalidad). Gobierno por 
entrega un concepto di ley na Parlamento di Aruba cu no ta 
conforme e conseho di CAft y tambe na unda e contenido ta 
diferencia (‘wijziging’) cu loke a wordo na entrega CAft. 


Ademas, CAft mes a confirma den un medio di prensa cu 
Gobierno no tin e obligacion legal pa bolbe pidi CAFt pa 
revisa e presupuesto. Pues manera mi a indica na inicio, e 
presupuesto a cana su caminda sin desvia y na un forma 
transparente, honesto y cumpliendo cu tur ley stipula. 


MEP-RAIZ no a ‘bulldoze’ e ley di Presupuesto 
Despues cu coalicion di oposicion a haci nan ‘stunt’ fracasa, 
nos por a wak den medionan social unda cu AVP ta insinua 
cu mirando cu nan no lo forma parti di tratamento di 
Presupuesto den forma di protesta cu MEP y RAIZ lo ‘bull- 
doze’ y core pasa e ley di Presupuesto di Pais Aruba 2023. 


Fraccion di MEP y RAIZ a haci riba 600 pregunta critico na 
direccion di Gobierno. Diahuebs siman nos a ricibi e nota 
di cambio na unda Gobierno di Aruba a presenta un presu- 
puesto 2023 cu Afl. 63 miyon surplus y ta nifica cu a logra 
1% surplus. 


Despues di 6 dia di reunion intensivo sin presencia di oposi- 
cion, finalmente e Presupuesto di Pais Aruba pa aña 2023 a 
wordo aproba diaranson cu 11 vota pro y 6 contra. 


Parlamentario Hendrik Tevreden (MEP): 


Presupuesto 2023 a wordo 
aproba conforme e proceso di ley! 

Marisol tabata un ex-minister di Infrastructura 
na 2 ocasion y conoce e procesonan di DIP bon. 
Benny a denunci’e na Ministerio Publico pero e 
no a reacciona mes. 
Y den media tampoco e ta papia di e caso 
Avestruz, si ta su intencion anto pa hef op DIP 
pa mustra cu di berdad e departamento mester 
di un renobacion total. 


Pero e parlamentario ta scoge di keda keto 
pasobra si e bisa ‘A’ di caso Avestruz, e mester 
bisa ‘B’ di caso Kukwisa. Na final e lo logra hef 
op DIP y elimina tur evidencia di caso Kukwisa? 


Parlamentario Ricky Hoek (MEP): 


E motibo pakico Marisol 
kier elimina DIP - Parti 1 


Pa elimina tur evidencia di caso Kukwisa kisas? 


D 
urante di e tratamento di presupuesto 2023 di pais Aruba, pa ta 
exacto riba dialuna 14 di November ultimo, mi persona a entrega 
un mocion riba 3 punto specifico: 1) pa traha un plan di con lo elimina 
e atrasonan den e diferente producto y procesonan cu DIP ta encarga 
cun’e, 2) mester pone enfasis special riba terenonan cu ta destina pa 
agricultura y cria di bestia, pa asina e sector primario por funciona mas 
optimal, 3) por ultimo, pa gobierno por informa Parlamento di e avan- 
cenan den ehecucion di e plan aki riba regular. 


Ta interesante pa nota con Partido MAS a vota contra di e mocion aki y 
specialmente e lider Marisol Lopez-Tromp a anuncia publicamente cu: “e 
departamento mester wordo ‘opgeheven’, esey ta un proposicion cu mi 
a haci tambe dos aña pasa. Hef e op y lanta algo nobo”. Awo e pregunta 
ta, abase di kico Marisol kier hef op DIP anto? 


E motibo pakico Marisol kier hef op DIP 
E prome motibo ta, pasobra Marisol supuestamente no tin niun creencia 
mas den Minister President cu pa 2 aña largo a ‘depolitisa’ e departa- 
mento y cu no a wak ningun cambio den e departamento. Sinembargo, 
cu e caso Avestruz cu Ministerio Publico ta bezig cune, poco por wordo 
haci pa asina facilita e procesonan den e departamento. Pero e motibo 
principal ta e staff (di tempo di Marisol y parcialmente esun actual) di 
DIP cu a wordo instala pa partido POR. Na cabes e tempo ey tabata 
Otmar Oduber y despues Marisol cu a continua cu e proceso aki. Di e 
forma aki Marisol a forma e ‘ekipo perfecto’ y hinca esaki den dicho 
departamento pa asina e ‘ekipo perfecto’ aki ehecuta su instruccionnan 
den e departamento encarga cu infrastructura di nos pais. Lider di MAS 
a bisa tambe, cu e a stel in algun investigacion den DIP tempo cu e 
tabata tin e cartera di infrastructura bou di dje. Pero cu nunca mas 
esakinan a keda finalisa pa Minister President y tampoco no a wak niun 
resultado di e investigacionnan. 


Desde cu Marisol no ta minister mas y investigacion di caso Kukwisa a 
cuminsa na DIP, cierto hendenan cu ta traha na DIP a wordo interoga 
pa Lands Recherche, entre otro Marisol Lopez-Tromp mes. Despues di 
esaki, diripiente Marisol kier bay contra elimina atrasonan den DIP, y 
preferibel kita tur hende na DIP y hef op e departamento. Dicon? Dicon 
si ta su mesun hendenan cu e a pone den DIP pa sigui su instruccionnan 
y awo e kier kita nan? Ta pasobra cu nan a testigua den caso Kukwisa 
contra dje? 


Marisol y e casonan Avestruz y Kukwisa 
E parlamentario aki cu tin 25 aña den politica, niun dia a sali bisa ni 
publicamente ni den sala di parlamento cu e ta condena e caso Avestruz. 

Grupo A 
Qatar 
20 Nov. 
Ecuador 


Senegal 
21 Nov. 
Hulanda 


Qatar 
25 Nov. 
Senegal 


Hulanda 
25 Nov. 
Ecuador 


Hulanda 
29 Nov. 
Qatar 


Ecuador 
29 Nov. 
Senegal 


Grupo B 
Inglatera 
21 Nov. 
Iran 


USA 
21 Nov. 
Wales 


Wales 
25 Nov. 
Iran 


Inglatera 
25 Nov. 
USA 


Wales 
29 Nov. 
Inglatera 


Iran 
29 Nov. 
USA 


Grupo C 
Argentina 
22 Nov. 
Saudi Arabia 


Mexico 
22 Nov. 
Polonia 


Polonia 
26 Nov. 
Saudi Arabia 


Argentina 
26 Nov. 
Mexico 


Polonia 
30 Nov. 
Argentina 


Saudi Arabia 
30 Nov. 
Mexico 


Grupo D 
Dinamarca 
22 Nov. 
Tunisia 


Francia 
22 Nov. 
Australia 


Tunisia 
26 Nov. 
Australia 


Francia 
26 Nov. 
Dinamarca 


Australia 
30 Nov. 
Dinamarca 


Tunisia 
30 Nov. 
Francia 


Grupo E 
Alemania 
23 Nov. 
Hapon 


Spaña 
23 Nov. 
Costa Rica 


Hapon 
27 Nov. 
Costa Rica 


Spaña 
27 Nov. 
Alemania 


Costa Rica 
1 Dec. 
Alemania 


Hapon 
1 Dec. 
Spaña 


Grupo F 
Maroco 
23 Nov. 
Croacia 


Belgica 
23 Nov. 
Canada 


Belgica 
27 Nov. 
Maroco 


Croacia 
27 Nov. 
Canada 


Croacia 
1 Dec. 
Belgica 


Canada 
1 Dec. 
Maroco 


Grupo G 
Suisa 
24 Nov. 
Camerun 


Brazil 
24 Nov. 
Serbia 


Camerun 
28 Nov. 
Serbia 


Brazil 
28 Nov. 
Suisa 


Serbia 
2 Dec. 
Suisa 


Camerun 
2 Dec. 
Brazil 


Grupo H 
Uruguay 
24 Nov. 
Sur Korea 


Portugal 
24 Nov. 
Ghana 


Sur Korea 
28 Nov. 
Ghana 


Portugal 
28 Nov. 
Uruguay 


Sur Korea 
2 Dec. 
Portugal 


Ghana 
2 Dec. 
Uruguay 


Qatar world cup 2022 


Cuminsando Diadomingo Awo 
Cuminsando Diadomingo Awo 

M 
añan diadomingo Copa Mundial Qatar 2022 ta inicia y tur 
pais participante ya caba ta na Qatar pa participa den e 
gran evento di futbol aki. 
Nota interesante ta e hecho cu e seleccionnan di tanto 
Argentina como esun di Uruguay, kier ta sigur cu nan atletanan 
lo come adecuadamente y a dicidi di hiba nan propio carni pa 
Qatar caminda ta trata aki di 4 mil liber di carni procedente di 
Uruguay, cual ta ser considera e miho carni na mundo. 
E Presidente di federacion di futbol di Uruguay a declara na 
prensa cu e seleccion nacional ta haya e miho cuminda cu 
por tin, caminda pa algun aña caba e Instituto Nacional de 
Carne ta actuando como embahador pa e seleccion nacional y 
ta percura pa hiba e carni aki pa Qatar pa asina ta sigur cu e 
futbolistanan lo haya e miho alimentacion posibel. 


RONALDO 
Memey di controversia formal cu 
su ekipo di Manchester United, 
Cristiano Ronaldo ta sigui ta un 
figura popular tambe na Qatar, 
principalmente ayera ora cu e 
delantero a informa cu e Copa 
Mundial Qatar, lo ta su ultimo 
campeonato mundial na cual e 
lo participa. 
Segun Ronaldo ta su deseo pa 
retira di futbol ora cu e cumpli 
40 aña mientras cu actual- 
mente e tin 37 aña y e ta spera cu e lo keda den bon condicion 
pa sigui hunga pa e periodo aki. 
Practicamente Ronaldo tin tur record cu e seleccion di Portugal 
pero ultimo lunanan, e ta den un situacion dificil cu su ekipo 
United. 


CONTRACT 
Diahuebs gerencia di e ekipo Ingles, esta Manchester United, 
a informa oficialmente di pasonan cu e ekipo lo tuma contra 
di e delantero Portugues, Cristiano Ronaldo, despues declara- 
cionnan ofensivo cu el a duna e siman aki den un programa di 
television. 
Kico e medidanan disciplinario lo bira no a wordo anuncia pa 
United pero prensa Ingles ta specula cu lo a impone un multa 
di un miyon Euro contra di Ronaldo pero na mes momento no 
kier pa Ronaldo sigui hunga cu e ekipo. 
Directiva no a duna mucho informacion pero tur cos ta mustra cu 
lo inicia un proceso pa keha Ronaldo pa violacion di contracto 


existente y na mes momento lo a informa e delantero cu lo ta 
miho e no presenta mas na e compleho di entrenamento di e 
ekipo na Manchester. 


DE GEA 
Keeper 
estelar 
di 
Manchester 
United, e Spaño David de Gea, a 
wordo sorprendi diabierna mainta 
ora cu el a ricibi un carta di gradici- 
mento for di e federacion Spaño di 
futbol, relaciona cu su retiro como 
internacional. 
De Gea no a compronde e gesto 
mucho bon ya cu e tabata cla pa 
forma parti di e seleccion Spaño 
pa e Copa Mundial Qatar pero a ser 
laga for di e seleccion pa e director tecnico Luis Enrique. 
Pues ningun momento de Gea a yega di participa oficialmente 
cu e ta retira for di e seleccion nacional y a manda pidi aclara- 
cion for di e federacion di futbol Spaño mientras cu Luis Enrique 
a dicidi di hiba e keepernan Unai Simon, Robert Sanchez y 
David Raya. 


ARGENTINA 
Director tecnico di e seleccion di Argentina, Lionel Scaloni 
dos dia prome cu inicio di Copa Mundial, mester a introduci 
dos cambio den su ekipo pa motibo di lesion y ta trata aki di 
Nicolas Gonzalez kende no a supera un lesion cu el a sufri pa 
su ekipo y na su luga a yama Angel Correa di Atletico Madrid. 
Na mes momento tambe e cuerpo tecnico a dicidi cu e delantero 
Joaquin Correa cu ta milita den Internazionale, tampoco ta 
totalmente recupera di su lesion y a manda e hungado bek 
Italia y na su luga a yama Thiago Almada kende ta un medio 
campista di 21 aña procedente di Atlanta United di MLS. 


Argentina y Uruguay ta hiba 
4 mil liber di carni Copa Mundial 

A 
yera, Guardian Group Fatum, e Compania di seguro di 
mas grandi den Caribe, cu orguyo ta anuncia e trans- 
mision di Mundial 2022 na Telearuba. 
Guardian Group Fatum a firma un acuerdo cu Telearuba pa 
e licencia exclusivo di transmision pa cu e competencia di 
futbol mas grandi na mundo: FIFA Copa Mundial Qatar 2022. 


FIFA World Cup Qatar 2022 ta e di 22 edicion di e torneo 
di futbol mundial y lo cuminsa diadomingo 20 di November 
proximo cu e gran final riba diadomingo, 18 di december. 
Transmision di e competencia magistral aki ta posibel unica- 
mente cu un licencia oficial y exclusivo di e organisacion. 
Considerando e magnitud di e evento deportivo mundial 
aki, Guardian Group Fatum a haci posibel cu e comunidad 
Arubano tambe por biba y disfruta di cada partido. 


Nos ta contento y entusiasma di ta un patrocinado prin- 
cipal di e transmision na nos planta nacional Telearuba. 
Copa Mundial Qatar 2022 ta un evento cu ta uni tur nacion, 
incluso aki na nos Isla di Aruba. Fanaticonan di curason pa 
cu futbol y hasta esnan cu normalmente no ta sigui deporte, 
ta bini hunto pa disfruta di e ambiente y Guardian Group 
Fatum ta sumamente orguyoso di por contribui na union di 
nos pueblo pa medio di e transmision na nos propio canal 
Telearuba. 


Presente na ora di firma e contracto cu Telearuba, tabata 
presente Sr. Giovanni Kock, director di Telearuba y e direc- 


tornan di maneho di parti di Guardian Group Fatum: Sra. 
Barbara Pochettino y Sr. Jacques van der Scheer. 


Pa continua cu e celebracion di Copa Mundial 2022, Guardian 
Group Fatum ta ofrece un descuento atractivo di diferente 
Seguro. Cera un seguro di auto nobo na Guardain Group 
Fatum durante e periodo di FIFA World Cup Qatar 2022 y 
ricibi 10% descuento riba bo prima. Ariba Seguro di biahe 
lo tin descuento ariba e prima pa dia. Termino y reglanan ta 
aplicabel. 


Sintonisa FIFA World Cup Qatar 2022 diadomingo 20 di 
November na bo planta nacional, Telearuba canal 23. 
Apertura ta 10or di mainta sigui p’e prome partido 12or di 
merdia. 


Guardian Group Fatum patrocinado “GOLD” Via transmision local 


Copa Mundial Qatar 2022 exclusivo na Telearuba 


D 
iahuebs atardi SETAR a firma e 
acuerdo cu Telearuba pa ta part- 
ner oficial den transmiti e weganan di 
FIFA 2022 pa e comunidad di Aruba. 
SETAR ta al tanto cu e fanaticada di 
futbol na Aruba ta hopi grandi y cu nan 
ta en espera di e weganan na Qatar cu 
lo cuminsa diadomingo awo, 20 di no- 
vember via Telearuba. Pa e motibo aki 
tambe SETAR a mira e importancia pa 
ta un partner oficial di e transmision di 
FIFA 2022, haciendo posibel pa tur e 
weganan di futbol por wordo pasa na 
Aruba via Telearuba. Riba imagen por 
mira Director di Telearuba Sr. Giovan- 
ni Kock y Marketing Manager di SETAR 
Sra. Roxana Ras ta firma. Tambe taba- 


ta presente na e ocasion special aki su 
Excelencia Minister encarga cu Teleco- 
municacion Sr. mr. Geoffrey Wever. Dis- 


fruta di e weganan di FIFA 2022 na Qa- 
tar diadomingo awo cu lo ser transmiti 
pa Telearuba. 


SETAR ta firma acuerdo cu Telearuba pa transmision di FIFA 2022 


16 


AWEMainta 
Comunidad 
Diasabra, 19 November 2022 


A 
ruba Hotel & Tourism Association (AHATA) a tene su ul- 
timo asamblea general pa 2022. Pa informa e miembro- 
nan di Aruba su progreso den reformanan di Landspakket, 
Presidente y CEO di AHATA, Tisa LaSorte a invita Sr. Ruben 
Goedhoop y Sra. Indra Zaandam pa presenta un update. Ru- 
ben Goedhoop ta Liaison di Aruba pa e Ministerio Hulandes di 
Asuntonan Interno y Relacion den Reino y Indra Zaandam ta 
Coordinadora encarga cu “Tijdelijke Werkorganisatie Aruba”. 


Hunto nan a informa riba e proceso di colaboracion entre 
Aruba y Hulanda pa yega na e reformanan necesario y a duna 
un splicacion di e progreso. 
Eleccion di Hunta di Directiva pa aña 2023 tambe a tuma 
luga durante e di tres asamblea di aña, segun reglanan di e 
asociacion. 


E hunta di otro aña ta consisti di 13 miembro; 11 miembro 
activo y 2 miembro aliado: 
1. Paul Gielen – Renaissance Wind Creek Aruba (Chairman) 
2. Joe Najjar – La Cabana (Vice-Chairman) 
3. Warren Stanley – Tropical Bottling (Second Vice-Chairman) 
4. Gabe Castrillon – Hyatt Regency (Treasurer) 
5. Samuel Johnson – Barceló Aruba (Secretary) 
6. Ewald Biemans – Bucuti & Tara 
7. Steven Redkoles – The Ritz-Carlton, Aruba 
8. Richard Roy – Eagle Aruba 
9. Edgar Roelofs – Manchebo 
10. 
Marin Bijl – Divi and Tamarijn 
11. 
Simone Farci – Holiday Inn 
12. 
Raoul Lemmerling – Aruba Marriott 
13. 
Sharon Frankel-de Cuba – Aruba Bank 


E hunta lo traha cu e Presidente y CEO, Tisa LaSorte, pa esta- 
blece e strategia di e asociacion pa aña 2023. AHATA su meta 
principal ta pa yuda sigura un industria di turismo productivo 
pa sostene economia di Aruba. 


Miembronan di AHATA a ricibi update di 
Landspakket den Asamblea General 

R 
ecientemente Parlamento di Aruba a aproba e vestigingsbeleid 
nobo, esta e maneho pa establece un negoshi. For di hopi aña esa- 
ki tabata un di e keho principal, asina conoci como “red-tape” den for- 
ma di habri negoshi. E cambio di maneho nobo ta considera uno hopi 
mas simpel y cu menos restriccion, y tambe mas accesibel pa hendenan 
residente y non-residente. 
Departamento di Asuntonan Economico, a traves di su unidad di IDEA, 
a organisa un workshop cu ta enfoca riba e cambionan principal di e 
vestigingsbeleid, y tambe lo toca tema general di habri un negoshi. 
IDEA ya ta conoci pa asisti personanan cu kier habri nan negoshi via 
curso y otro metodo, y tambe empresarionan existente. 


Minister Geoffrey Wever tabata t’ey presente y a hiba palabra na e inicio 
di e workshop, cual a cuminsa diabierna 18 di november. A elabora riba 
e vision economico di minister, y con e mehoracion – of simplificacion – 
di e vestigingsbeleid ta cuadra cu esaki. Maneho di habri negoshi nobo 
ta enfoca primordialmente riba desaroyo den centronan di ciudad, y 
tambe riba negoshi cu ta bende servicio of producto, of cu ta opera den 
un forma cu ta considera sostenibel. 
E mandatario a splica cu ta trahando te ainda pa sigui trece mehora- 
cion. For di comercio te ainda tin “bottlenecks”, pero e intencion ta pa 
keda dialoga hunto cu comercio pa asina tiki tiki trece cambio struc- 
tural na e forma y habri, y opera negoshi na Aruba. 


Hopi interes pa e 
“Workshop Business 
License” cu e cambionan 
introduci recientemente 


A 
we 19 di november ta Dia Internacional di Hende 
Homber. Desde akinan, mi kier a expresa un pabien 
grandi na tur hende homber riba nan dia special. Mi ta kere 
cu ta asina importante pa sigui reconoce y celebra e dia aki 
di hende homber. Hende homber ta pilarnan den nos co- 
munidad y cabes di nos famianan. E hende homber ta hopi 
biaha e forsa y proteccion den e famia. E ta ocupa su mes 
mayoria di biaha pa yuda y inverti den su famia y otronan, 
pero no ta mucho exigente pa su mes ricibi algo special. Den 
tur parti di nos comunidad hombernan ehemplar y balente 
ta traha duro pa nan famia pero tambe pa nos bay dilanti 
como pais. E ta corecto pa nos sigui reconoce nan pa nan 
bon ehempel, liderazgo y aporte den tur area di bida y nos 


sociedad. 


Dia Internacional di Hende Homber apenas a cuminsa 
como un idea di sr. Thomas Oaster, riba 8 di februari 1991 
y a wordo celebra pa prome biaha riba 7 di februari 1992. 
Lamentablemente, aunke e hende homber ta hunga un 
rol sumamente importante den nos comunidadnan, ainda 
Nacionnan Uni oficialmente no ta reconoce e dia importante 
aki, pero si ta reconoce riba e mesun November 19 aki e 
“World Toilet Day”, cual tin di haci cu salubridad mundial. 
Esaki ta ironico pasobra Nacionnan Uni si ta reconoce e Dia 
Internacional di Hende Muher riba 8 di maart. 


Sinembargo akinan na Aruba si nos ta reconoce y ta observa 
e dia special aki. P’esey, laga nos celebra nos tata, nos ruman 
hombernan, nos amigonan y tur e hende hombernan cu tin 
un luga special den nos bida y sigui encurasha nan pa nan 
bon trabao, ehempel y inspiracion. Haci algo diferente cu 
nan riba nan dia special. Pabien cabayeronan! 


Parlamentario Marco Berlis (MEP): 
Feliz Dia Internacional 
di Hende Homber 

D 
epartamento di Mucha y Hoben 
(DMH) a sigui cu otro accion con- 
creto relaciona cu e trabounan riba e 
area educativo y informativo di Codi- 
go di Proteccion. For di 6 di november 
a inicia e di dos tanda di training to- 
cante e rol di Supervisor di Codigo. Ta- 
bata trata di 6 mitar dia di training y 
tur a tuma luga na e edificio moderno y 
innovativo; Futura. 


Na luna di april ultimo Aruba a logra 
certifica alrededor di 38 profesional 
caba, di cual 31 ta activo. Actualmente 
ta trahando riba e maneho diario di 
nan rol como Supervisor di Codigo pa 
ehecuta, monitoria y guia den diferente 
organisacion, cu traha directo y/of no 
directo cu mucha y hoben. E training 
aki ta ofreci na diferente profesional 
den 4 sectornan; social, salubridad, 
husticia y enseñansa. 


Departamento di Mucha y Hoben 
(DMH) tin como vision; “Cu e mucha- 
y hobennan, naci y cria na Aruba, ta 
crece den un ambiente trankilo y paci- 
fico, yena di amor y siguridad, unda 
nan derechonan, siguridad, proteccion 
y igualdad di oportunidad di desaroyo 
como mucha y hoben ta garantisa”. 


Un di e metanan di DMH ta pa empodera 
nos profesionalnan cu conocemento y 
habilidad concreto y diferente, pa asina 
e decreto nacional Codigo di Proteccion 
por keda enfoca riba e aspecto preven- 
tivo, pa tin mas siguridad y proteccion 
pa nos mucha- y hobennan. 


E rol di Supervisor di Codigo ta encera 
cu e profesionalnan aki den nan organ- 
isacion, lo bira e persona asigna pa ta 
e experto riba e tereno di (sospecho 
di) abuso di mucha. E coleganan profe- 
sional den e organisacion, por acerca 
den confiansa, pa asina por haya sosten 


y/of ayudo den forma di conseho y/of 
guia. Di e forma aki cada profesional 
por sigui atende cu un caso of situa- 
cion di posibel (sospecho di) abuso di 
mucha. 


DMH di e forma aki ta sigui stimula 
y promove un trahamento hunto, 
caminda mas profesional tin un aporte 
concreto pa yuda sostene nos mucha-, 
mayor- y profesionalnan, pa final- 
mente por yega na un convivencia mas 
harmonioso, trankil y primordialmente 
sigur pa nos mucha- y hobennan. 


Departamento di Mucha y Hoben: 


Un grupo di 12 profesional entusiasma y 
energetico a finalisa nan rol di Supervisor di Codigo 

N 
a 2001 Aruba a ratifica e Tratado di 
Derecho di Mucha y esey kiermen 
cu e ta asumi cierto responsabilidad pa 
na un forma mas completo posibel pa 
salvaguardia y proteha e derechonan di 
mucha mediante di e diferente articulo- 
nan cu ta describi den e Tratado. 
For di 20 di november 1989 Nacion Uni 
a bin cu Tratado di Derecho di Mucha. 
Den e Tratado di Derecho di Mucha tin 
54 articulo cu palabracion concreto 
tocante derecho di mucha y hoben te 
18 aña. Tratado di Derecho di Mucha ta 
un di e Tratadonan di Derecho Humano. 
E Tratado di Derecho di Mucha ta 
implementa directamente e definicion 
di e Declaracion Universal di Derecho 
Humano riba mucha y ta agrega cu e 
mucha tin un necesidad di proteccion, 
cuido special, inclusivo proteccion 
huridico, tanto prome como despues di 
nacemento. 


Pa duna ehecucion efectivo y eficiente 
di e Tratado Internacional di Derecho di 
Mucha como tambe e LV Kinderopvang 
gobierno a dicidi pa bin cu un entidad 
den forma di departamento pa menor 
(mucha y hoben), esta Departamento 
di Mucha y Hoben (DMH). DMH lo ta na 
encargo di ehecuta diferente proyecto 
y trayecto cu ta relaciona cu e areanan 
menciona, pa salvaguardia e derecho di 
nos mucha- y hobennan. Departamento 
di Mucha y Hoben (DMH) a inicia su 
trayecto for di 2020 y finalmente 
despues di 2 aña a keda cla oficial- 
mente. A pesar cu pa 2023 DMH lo sigui 


haci su trabounan ‘budget neutral’. 


DMH su vision ta: Cu e mucha- y 
hobennan, naci y cria na Aruba, ta 
crece den un ambiente trankilo y paci- 
fico, yena di amor y siguridad, unda 
nan derechonan, siguridad, proteccion 
y igualdad di oportunidad di desaroyo 
como mucha y hoben ta garantisa. 
DMH su mision ta: Adkiri conoce- 
mento y experticio di e profesion- 
alnan. Aplica e supervision di calidad di 
maneho nacional y di e leynan relaciona 
cu e derechonan di mucha y hoben 
na Aruba. Di e manera aki, ta crea e 
precondicionnan necesario na Aruba, 
riba e areanan cu ta relaciona cu sigur- 
idad, proteccion y desaroyo saludabel 
y optimal pa nos mucha- y hobennan 
desde un edad trempan. 


DMH su meta general ta: 
Duna un caracter structural y sostenibel 
na e derechonan di mucha y hoben, 
manera ta estableci den e Tratado 
Internacional di Derecho di Mucha, 


door di entre otro, respeta y garantisa 
e condicion- y comodidadnan dentro 
di e centronan di cuido preescolar y 
extraescolar, mehorando e siguridad y 
proteccion, bienestar general y e opor- 
tunidadnan di un bon desaroyo salu- 
dabel. 


Tres tratado den ehecucion 
Un di e prome tratadonan cu a inicia cu 
ne ta, Articulo 19: Derecho di Proteccion 
contra abuso/maltrato. Y esaki ta 
den e forma di Codigo di Proteccion, 
unda e profesionalnan den 4 sector: 
Enseñansa, Social, Husticia y Salud ta 
traha na un forma uniforme, structura 
y delinea con ta anda cu sospecho di 
abuso di mucha. 
Tambe ta dunando forma y contenido na 
Articulo 18: Bon educacion y cu gobi- 
erno mester percura pa tin centronan 
di cuido preescolar y extraescolar bon 
regla, unda ta garantisa siguridad y 
bienestar general di e muchanan aki. 
Y Articulo 23, mucha cu disabilidad. 
Aki ta trahando pa desaroya henter un 
sistema di intervencion trempan pa e 
muchanan di 0-4 aña cu ta bishitando 
un centro di cuido di mucha. 


Pues di e forma aki Departamento di 
Mucha y Hoben (DMH) lo sigui traha 
hunto cu diferente stakeholders riba 
diferente proyecto y trayecto, cu e 
meta final y holistico di bienestar 
general, proteccion, siguridad y desa- 
royo optimal y saludabel di nos mucha- 
y hobennan na Aruba. 


Relaciona cu Dia Internacional di Tratado di Derecho di Mucha: 


Departamento di Mucha y Hoben ta asumi e 
responsabilidad como entidad gubernamental 

D 
igicel un biaha mas ta crea experencianan inolvidabel, y 
den esaki ta pone clientenan central. E temporada aki ta 
pone enfasis riba elemento “tempo”. Esta bunita pasa tem- 
porada di fin di aña hunto den famia, cu sernan keri, amigo 
y coleganan. 


Ta despues di 2 aña cu nos por brasa otro y sinta na mesa 
pa un cena di Pasco. Pasa tempo hunto; a bira e regalo mas 
balora! Roeland van der Hoeven ta comenta cu e aña aki 
clientenan un biaha mas lo tin e oportunidad di gana premi- 
onan extraordinario participando campaña y promocionnan 
dinamico di Digicel. “Nos tin mas cu $10,000 na premio 
e temporada aki! Aumento di prijs di tanto comestibel y 
combustibel causa pa situacion mundial a pone precion riba 
presupuesto di tur hende. Ta p’esey mes di un manera diber- 
tido Digicel kier duna tur cliente chens di gana, incluyendo 
premionan cash!” 
Duna bo famia e ‘Regalo di Tempo’: 
E temporada aki ta ideal pa pasa tempo cu bo sernan keri. 
Pa esunnan cu tin famia den exterior; un conexion di Digicel 
ta sinti manera ta akinan mes! E ta mucho mas cu ricibi ‘data 
sin fin’, e ta nifica experencia momentonan inolvidabel. Pasa 
tempo riba un ‘video of voice call’, mira ‘live stream’ di famia, 
y amigonan bibando den exterior. 


Un regalo pa tur miembro di famia: 
E fin di aña aki lo por tin un regalo pa tur miembro di famia 
of amigonan ya cu Digicel lo ofrece 25% di descuento riba 
telefon postpaid y prepaid. Ademas, clientenan prepaid lo 


ricibi 40% di descuento riba e Samsung A03 Core cu posi- 
bilidad di cumpra un telefon DL4 pa solamente AWG 99. 
Clientenan postpaid nobo lo ricibi un Samsung A13 gratis 
ora abona na un contract di 2 aña pa e plan ‘Prime More’ di 
AWG 140 pa luna. 


Bo tempo ta bal, premio na granel! 
Pa cada florin clientenan postpaid y prepaid lo ricibi un lot, 
esaki ta duna chance di gana premionan semanal y drenta 
e ‘Cash Vault’! E ‘Cash Vault’ ta un kluis yen di aire y placa 
ficticio; unabes activa, e placa lo circula manera un ‘twister’, 
e cliente mester purba ‘gara’ mas tanto placa of premio cu 
e por. Activa un Prime Bundle of paga bo factura postpaid- 
tur esaki facilmente den e MyDigicel App. Regala bo ser keri 
un telefon y acumula bo lotnan. E lotnan ta bal ‘tempo’ den 
Digicel su ‘Cash Vault’. Tur diabierna, cuminsando dia 24 
di November, lo yama 2 cliente ganado pa drenta Digicel 
su ‘Cash Vault’. Ta nifica cu bo mester tin bo telefon cerca. 
Clientenan ganado lo drenta e ‘kluis’ di Digicel. Cuanto 
premio abo por ‘gara’ den e minimo cantidad di seconde? 
Na final di e campaña lo tin un ‘Grand Prize Winner’. *Tin 
condicionnan aplicabel. 


Ta invita tur cliente pa keda pendiente ya cu tin hopi momen- 
tonan extraordinario cu Digicel lo comparti cu nan e fin di 
aña aki! Bishita e pagina di Facebook of www.digicelaruba. 
com pa fechanan di Shopping Nights, mas detaye, regla y 
condicion di participacion. Digicel ta desea henter pueblo 
di Aruba un feliz temporada di fin di aña! E campaña aki ta 
valido for di 18 di november, 2022 te 6 di januari, 2023. 


Tempo t’e miho regalo! 


Digicel su campaña di fin di aña ta pa uni henter famia 


Un fin di aña dibertido y cu premionan fantastico! 

A 
ruba Volunteers, ta un iniciativa di CEDE Aruba, unda 
organisacionnan non-profit por recruta boluntarionan 
pa haci trabounan comunitario. Riba e website ArubaVolun- 
teers.org. por aplica pa recruta boluntario of bo por inscribi 
tambe como boluntario. 
Cada Organisacion lo por forma parti di e website aki, di e 
forma aki ta mas facil pa e interesadonan por mira e diferente 
oportunidadnan cu tin y por aplica pa cualkier di e activi- 
dadnan disponibel pa haci trabou boluntario. Registracion 
ta facil riba e website, pero si acaso mester di asistencia, lo 
tin persona semper asigna pa yuda den esaki. E persona aki 
tambe lo ta encarga pa yuda cu e necesidadnan cu por tin di 
e boluntario, trabou boluntario y participacion di compani- 
anan den diferente forma. 


Un boluntario tambe por registra den un pool cu tin 
disponibel, esaki segun e area cu e boluntario ta desea di 
eherce su trabou y asina tambe dunando e oportunidad na 
e fundacion pa tuma contacto cu e boluntario pa haci un 
proyecto. Claro nos ta consciente tambe cu niun hende ta 
comprometi na nada ainda. 


Trabou y actividadnan boluntario por varia, por tin proyec- 
tonan cu ta di un biaha so, yuda cu eventonan deportivo, 
eventonan cu ta mas cu un biaha manera lesa pa nos gran- 
dinan of yuda cu proyectonan di hardineria organisa pa 
organisacionnan non-profit. Si un fundacion mester di un 
miembro pa su directiva tambe por pone e solicitud atravez 
di e plataforma aki. 


Cu boluntarismo bo por conoce hende nobo, conoce mas 
organisacionnan, contribui na nos comunidad y sinti cu bo 
ta haciendo algo positivo tanto pa bo mes como pa otro, 
mas cu tur experenciando conocemento nobo. 
Hopi organisacion no por funciona sin e ayudo di boluntario 
p’esey mes nos tin awo ArubaVolunteers.org cu ta e plata- 
forma cu tur hende por uza den boluntarismo. 


Aruba Volunteers - Un plataforma 
nobo pa trabou boluntario 

M 
inister di Labor Glenbert Croes 
hunto cu Minister di Turismo Dan- 
gui Oduber a bishita e proyecto nobo 
di Embassy Suites, na unda e manage- 
ment team di e hotel y Natura Develop- 
ment a duna nan un recorido. 


Minister Croes a expresa di ta suma- 
mente agradecido na Embassy Suites 
pa e confiansa pa inverti den pais 
Aruba. Embassy Suites Hotel ta un 
proyecto grandi cu lo brinda hopi opor- 
tunidad pa e comunidad di Aruba. 


“Mirando e inversion grandi y e cuponan 
di trabou cu e proyecto aki lo trece cu 
ne, lo ta di gran beneficio pa e mercado 
laboral.” Minister Croes a expresa. 


Durante su bishita, Minister Croes a 
sigura e team di Embassy Suites cu 
nan por conta cu e sosten di gobierno. 


Talbes via Enseñansa pa Empleo dado 
caso si mester ayudo pa recapacitacion 
di personal cu ta den otro sector, pero 
cu tin e necesidad di un trabou, of pa 
train esnan cu tin deseo di traha den e 
sector hotelero pero cu no tin mucho 
conocemento den e area aki. E sosten 
aki di gobierno ta conta pa Embassy 
Suites y tur otro hotel na Aruba. 


Un yamada na nos hobennan pa registra 
na DPL pa un trabou na Embassy 
Suites. E hotel aki ta uno completa- 
mente nobo, cu mester di personal. 


E ta e oportunidad pa bo crece den 
e mundo hotelero unda cu bo tin un 
trabou sigura pasobra turismo ta e 
motor di nos economia. Hunto nos 
ta logra sigui baha desempleo aki na 
Aruba. 


E maneho serio y responsabel cu 


Gabinete Wever-Croes II ta hibando, ta 
inspira y duna confiansa na inversioni- 
stanan pa bin inverti den pais Aruba y 
asina crea un futuro nobo pa e comu- 
nidad en general. 


Minister Croes ta gradici Embassy 
Suites y Natura Development pa e 
confiansa cu nan a pone den pais 
Aruba y ta desea nan tur clase di exito 
cu e proyecto grandi aki. 


Minister Glenbert Croes: 


Embassy Suites lo brinda 
oportunidadnan nobo p’e mercado laboral 

D 
iahuebs atardi minister di Turis- 
mo & Salud Publico, Sr. Dangui 
Oduber, hunto cu minister di Trans- 
porte, Integridad, Naturaleza y Asun- 
tonan di Adulto Mayor, Sr. Ursell Ar- 
ends, tabata presente na celebracion 
di Hospice Atardi su di cuater aniver- 
sario. Na Hospice Atardi ta caminda 
cu nan ta ofrece cuido den ambiente 
di hogar. Un team di boluntario, en- 
fermero y dokter di cas ta duna cuido 
y sosten na personanan cu un male- 
sa severo pa cual no tin cura mas 
y cu a yega nan etapa final di bida.  
Na hospice tin cuido 24 ora pa dia. 
E boluntarionan cu ta yuda cu cui- 
do personal ta haci loke famia na cas 
tambe lo haci por ehempel compa- 
ña e huesped, yuda cu su cuido per- 
sonal diario, scucha y combersa cu e 
huesped y tambe cu su famia y tam- 
be t’ey pa e huesped na momento cu 
su pareha, famia of amigo no por t’ey. 
Segun e mandatario “Nos ta kere den 
sirbi e ser humano na un manera digno 
den e ultimo fase di su bida”. Sr. Odu- 
ber a enfatisa cu Hospice Atardi no lo 
por ta un realidad sin e enfermera/o 
cu ta traha tur dia eynan pa duna cui- 
do y guia. Consecutivamente, e la 
gradici tambe tur persona cu ta haci 
trabou di boluntario. “Emocional- 
mente e ta un trabou hopi pisa y ta 
pisa hopi riba cada un di e personanan 
cu ta duna e cuido aki, asina ta danki 
pa e esfuerso”, Sr. Oduber a agrega. 
Sr. Oduber a gradici cada un persona 
cu ta haci Hospice Atardi un realidad 
y kier duna nan pabien un biaha mas 
cu nan di cuater aniversario. Tambe e 
mandatario ta motiva cualkier perso- 
na cu tin interes pa haci trabou di bo- 
luntario akinan pa tuma contacto. Si 
bo ta desea di haya mas informacion 
tocante hospice bo por pasa na Noord 
Cura Cabai 147 of yama 5840085. 


Minister Dangui Oduber: 


Celebracion di Hospice atardi su di 4 aniversario 

E 
siman aki Aruba ta anfitrion di e 22 conferencia 
di Memory of the World Latin America and Ca- 
ribbean MOWLAC cu ta e organo regional di UNES- 
CO cu desde aña 1992 tin na su encargo pa preserva 
y brinda acceso na documentacion y herencia digi- 
tal di relevancia grandi pa tur persona na mundo. E 
meta di e programa ta pa evita cu, entre otro, guera, 
intrankilidad social, falta di recurso, sabotahe, co- 
mercio ilegal y destruccion, por causa cu documen- 
tonan historico por disparce di e memoria colectivo 
di humanidad. 


E conferencia a conta cu participantenan di Aruba, 
Brasil, Colombia, Argentina, Grenada, Mexico, 
Uruguay, Corsou, Trinidad and Tobago, Ecuador y 
Panama, cu despues di e pandemia por a topa otro 
atrobe pa reuni. Banda di nan trabou, e partici- 
pantenan a haya e oportunidad di conoce Aruba y 
cera conoci cu nos esfuerso pa conserva y haci nos 
herencia cultural accesibel pa un y tur. 


Minister Maduro a hiba palabra na ocasion di aper- 
tura di e conferencia y a expresa cu e reunion aki 
ta uno historico pa Aruba ya cu e obhetivonan di 
MOWLAC ta alinea completamente cu e esfuerso y 
prioridad di Gobierno pa preserva y haci nos patri- 
monio documental, digital y audiovisual di Aruba 
accesibel. E mandatario ta orguyoso cu Aruba ta 
pionero riba e trabou aki den nos region. Ministerio 
di Cultura ta trahando pa educa comunidad riba e 
importancia di e trabounan aki pa nos Pais y awo e 
conferencia di MOWLAC ta un excelente oportunidad 
pa pone mas enfasis riba e trabou pionero haci na 
Aruba riba e tereno di conservacion y pa haci nos 
herencia accesibel. 


Minister Maduro ta orguyoso di por informa cu 
durante e conferencia di MOWLAC, e delegadonan 
a eligi sr. Peter Scholing di Aruba como Presidente 
di e Comite di MOWLAC representando e Paisnan di 
Caribe. 


Esaki sigur ta un logro bunita pa Aruba cu ta accentua 
e trabounan pionero haci na nos Pais pa conserva 
y haci nos herencia documental accesibel. Masha 
danki MOWLAC pa e confiansa deposita den Aruba y 
nos profesionalnan. Danki pa kere den Aruba! 


Minister di Maduro di Cultura ta informa: 


Aruba ta anfitrion di e conferencia di MOWLAC 
Y e trabou pionero di Aruba den Caribe ta wordo reconoci pa e Comite di MOWLAC 

P 
’e temporada dushi cu ta acercando, esta Pasco di Nace- 
mento, Fundacion Kapel di Bethania ta organisa diabi- 
erna 16 di december un evento na Klooster Imeldahof na 
Noord. 


Fundacion Kapel di Bethania tin como meta principal pa 
mantencion y conservacion di e kapel y e historia di e edificio 
Klooster Imeldahof. 
Na aña 2021 a declara no solamente e edificio pero e parti 
interior di e kapel como monumento protegi. E kapel ta unico 
den su originalidad na henter Aruba. 


‘Canto di Pasco’ lo tuma luga dia 16 di december cumin- 
sando pa 6or di atardi. 
Esaki lo ta un anochi di concierto bao direccion di nos 
cantante conoci sra. Tica Giel y pianista Igmar Maduro. Lo 
tin como cuater coro, solistanan y agrupacion conoci di e 
districto di Noord. Nan lo bay entretene e publico cu dife- 
rente cantica di Pasco. 
Banda di esaki lo tin presentacion di e grupo infantil 
‘Angelnan di Rosario’ cu lo interpreta un obra teatral di e 
pesebre bibo. 


Pa nos keda den e mesun esfera di Pasco lo tin un bazaar 
unda lo por cumpra diferente articulo, cuminda, pasaboca y 
cos dushi di Pasco. 


Fundacion Kapel di Bethania ta invita henter pueblo di Aruba, 
pa bin pasa un anochi placentero y experiencia e edificio 
den un esfera di Pasco di Nacemento. Entrada ta gratis. 


D 
en cuadro di aumenta presencia di UNESCO su pro- 
grama di Ciencia Natural y Oceanico den Caribe Hulan- 
des en particular Aruba, Minister di Finansa y Cultura tabata 
tin bishita di dr. Jean-Paul Ngome Abiaga y dr. Marck Odu- 
ber. 
Señor Ngome ta hefe di e programa di Ciencia Natural 
y Oceanico pa UNESCO den Caribe y ta hefe interino di 
IOCARIBE. IOCARIBE ta e oficina regional di e Comision 
Oceanografico Intergubermental di UNESCO (COI), cu ta 
responsabel pa e area di Merka te Brazil, incluyendo Caribe. 
Señor Oduber a acompaña señor Ngome como liaison di 
Ciencia pa UNESCO Aruba. 


Fuera di e reunion cu Ministerio di Finansa y Cultura, señor 
Ngome a reuni cu Gobernador, Minister Ursell Arends, 
Minister Geoffrey Wever, Presidente di Parlamento, hefe di 
commission Parlamentario di Medio Ambiente, hefe commis- 
sion Parlamentario di SDG y diferente departamentonan y 
instancianan di Aruba. 


Diferente topiconan relaciona cu COP27, COP15 y e UN 
Water Conference relaciona cu UNESCO su programanan 
a wordo discuti. Adicional a sondea e posibilidadnan pa 


UNESCO yuda Aruba den diferente topiconan relaciona cu 
Ciencia Natural. A sondea tambe e posibilidad pa Aruba 
bira anfitrion di e reunion regional intergubermental di 
IOC-UNESCO den 2023. Den e tipo di encuentronan asina 
ta discuti diferente temanan regional urgente relaciona cu 
ciencia di lama, incluyendo maneho di areanan costera, 
planificacion spacial maritimo y ta brinda oportunidad pa 
adapta e plan regional pa ciencia di lama den cuadro di 
decada Oceanico di Nacionan Uni. 


Señor Ngome a aplaudi Aruba su intencion pa aumenta e 
parke-nan marino. E intencion ta pa sondea e posibilidad 
pa obtene e nominacion di UNESCO pa parke bioferico, y/o 
geoparke. Señor Ngome a indica cu UNESCO ta habri pa 
yuda Aruba cu su plannan. 


Minister Maduro a haya bishita di dr. Jean-Paul Ngome Abiaga di UNESCO 


Concierto ‘Canto di Pasco’ 


Un anochi den esfera di Pasco na Klooster Imeldahof 

E tratado UNFCCC y su obhetivonan 
Na 1992 e United Nations Conference on Environment and 
Development organisa na Rio de Janeiro, a habri e proceso pa 
ratifica e United Nations Framework Convention on Climate 
Change (UNFCCC), Tratado pa Cambio Climatico en corto. E 
tratado a drenta na vigor 21 maart 1994, y ta conta cu 198 
pais ratificador. 


Na e mesun conferencia na Rio a introduci dos otro tratado, 
e UN Convention on Biological Diversity y e UN Convention to 
Combat Desertification, cual tres tratado aki tin como meta 
pa crea sinergia den e actividadnan cu ta atende cu temanan 
comparti den e tres tratado aki. 


E Tratado pa Cambio Climatico tin como obhetivo final pa 
“stabilisa e concentracion di gasnan di efecto invernadero na 
un nivel cu lo impedi interferencia antropogenico (induci pa 
ser humano) den e sistema global climatico”. 


Y e tratado ta establece cu tal nivel mester por ser logra den 
un plaso suficiente cu lo permiti ecosistemanan adapta na 
cambio climatico naturalmente, asegura cu produccion di 
alimento no ser menasa y permiti cu desaroyo economico 
sigui den un forma sostenibel. 
E Tratado pa Cambio Climatico tin varios punto di salida: 
• Paisnan desaroya y industrialisa, responsabel principal- 
mente pa emisionnan den pasado y actualmente mester ta 
esnan yama pa na nivel nacional haci e reduccion mas grandi; 
• Dirigi fondonan nobo pa asistencia financiero pa paisnan 
den desaroyo por actua riba cambio climatico, cual asistencia 
mediante subsidio y prestamo ta ser maneha dor di e Global 
Environmental Facility; 
• Via e sistema di categoria di paisnan ratificador di e tratado, 
cada un cu su mes un obligacionnan pa raporta riba emisi- 
onnan, politica climatico, accionnan y colaboracion ta keda 
vigila e progreso di logro di e obhetivonan di e Tratado. 


E tratado ta establece un sistema di categoria di pais rati- 
ficador (Partido) di e tratado segun compromiso: 
• Annex I  Partidonan ta inclui pais industrializa miembro 
di OECD (Organisation for Economic Co-operation and 
Development) na 1992, mas e paisnan cu economia den tran- 
sicion (Partido EIT); 


• Annex II Partidonan ta consisti di miembro di OECD den e 
Annex I, pero no e Partidonan EIT. Nan ta rekeri pa provee 


recurso financiero pa facilita paisnan den desaroyo tuma 
accion pa reduccion di emision segun e Tratado, asisti 
nan den adaptacion na impactonan di cambio climatico. 
Ademas nan mester percura pa tuma tur paso necesario 
pa promove y transferi tecnologia berde pa Partidonan EIT 
y paisnan den desaroyo. Fondonan provee pa Partidonan 
Annex II ta ser canalisa mas tanto via mecanismonan 
financiero di e Tratado; 


• Non-Annex I Partidon ta mas bien paisnan den desaroyo. 
Ta tene cuenta cu factor adicional di vulnerabilidad, y e 
Tratado tin provision pa atende cu necesidadnan di pais 
extra vulnerabel. 
<Continuacion na pagina 27> 


Tratado, organismo y proceso di 
Nacionnan Uni pa cambio climatico 

E 46 Partido clasifica como least developed coun- 
tries (LDCs) pa Nacionan Uni ta haya consideracion special 
den e Tratado basa riba e hecho di e capacidad limita pa 
responde na cambio climatico y e impactonan adverso. 
Demas Partido ta ser urgi pa tene cuenta cu e situacion di 
e LDCs ora ta considera fondo y actividad di transferencia 
di tecnologia. 


E trabaonan den cuadro di e Tratado pa Cambio Climatico 
pa establece e base cientifico di referencia pa determina 
cual accion mester tuma, ta ser desplega pa e International 
Panel on Climate Change (IPCC). 


Kyoto Protocol 
E Kyoto Protocol  a ser adopta 11 December 1997. Debi na 
un proceso complica di ratificacion el a drenta na vigor 16 
februari 2005. Actualmente tin 192 Partido cu a ratifica e 
protocol 
Den corto e Kyoto Protocol ta operacionalisa e UNFCCC 
dor di pone paisnan industrialisa y economia den transi- 
cion compromete (mara) nan mes pa limita y reduci nan 
emision di gas di efecto invernadero di acuerdo cu metanan 
nacionalmente fiha pa tal. 


E Tratado ta pidi e paisnan aki solamente pa adopta politica 
y medida pa mitigacion y raporta periodicamente. 
E Kyoto Protocol ta basa riba principio y provision di e 
Tratado y ta sigui e structura di Annexo pa Partido. 
Solamente paisnan desaroya ta ser mara, y segun e prin- 
cipio di “responsabilidad comun pero distinto y segun 
capacidadnan respective”,pasobra ta reconoce cu nan ta 
en gran parti responsabel pa e actual nivel halto di gasnan 
di efecto invernadero den atmosfera. 


Acuerdo di Paris 
E acuerdo di Paris ta un tratado internacional cu forsa legal 
pa cambio climatico, adopta pa 196 Partido n’e Conference 
of Parties 21 na Paris 12 December 2015 y a drenta na 
vigor 4 November 2016. 
Su meta ta pa limita keintamento global na hopi menos cu 
2°C, preferiblemente bao di 1.5°C., compara cu nivelnan 
pre-industrial. 
E Acuerdo di Paris ta un acuerdo historico pa e proceso 
multilateral pa atende cu cambio climatico pasobra pa 
prome biaha tur nacion ta ser uni den un esfuerso ambi- 
cioso pa combati cambio climatico y adapta na su impac- 
tonan. 
Un componente principal di e Acuerdo di Paris ta Nationally 
Determined Commitments, den cual ta pone meta numerico 
na tanto e reduccion, como periodo pa yega na cumpli- 
mento cu e rekisitonan di e Tratado y ta specifica cual 
accion lo tuma y tambe comunica con pa crea resiliencia 
pa e impactonan di cambio climatico. 


E Acuerdo di Paris ta provee alabes un framework pa asis- 
tencia tecnico, financiero y pa capacitacion pa tur pais cu tin 
mester di esaki. 


Organismonan pa cambio climatico 
E areglonan institucional pa duna contenido na e Tratado pa 
Cambio Climatico, e Kyoto Protocol y e Acuerdo di Paris ta ser 
estableci den e texto di e respective tratadonan. 
E organismo supremo ta e Conference of Parties (COP) pa e 
Tratado pa Cambio Climatico, e CMP p’e Kyoto Protocol y CMA 
p’e Acuerdo di Paris; 
Ademas tin un organismo pa maneho: The Bureau of he COP, 
The CMP and The CMA; 
Dos organismo subsidiario, permanente ta – e SBSTA y e SBI 
– y algun organismo subsidiario estableci via e COP, CMP y 
CMA pa atende cu temanan specifico. 


Finalmente tin un Secretariado y entidadnan encarga cu e 
Mecanismo Financiero, siendo p.e. the Global Environment 
Facility (GEF) y e Green Climate Fund (GCF). 


Colectivamente e institucionnan aki ta participa den e proceso 
pa desaroya politica y guia pa sostene Partido den e imple- 
mentacion di e Tratado pa Cambio Climatico, e Kyoto Protocol 
y e Acuerdo di Paris. 


<Continuacion di pagina 26> 

A 
mputacionnan di pia ta wordo ehecuta pa basta tem- 
po caba na Horacio Oduber Hospital (HOH). Pero re- 
cientemente, esta fin di October, a realisa un otro primicia 
mas na HOH unda a opera un pashent pa prome biaha na 
Aruba haciendo uzo di e tecnica yama osteointegracion. 
Esaki ta un tecnica di cirugia nobo unda ta introduci e pro- 
tesis den e weso y ta integra esaki cu ne (tecnica di inte- 
gracion). 


E protesis ta sali di e cuero y asina tin un conexion directo 
cu e protesis di cana pa asina tin un control mas precies 
na momento di cana. Pues e uzo di un ‘prothesekoker’ lo 
no ta necesario mas. Problemanan di e ‘prothesekoker’ ta 
e motibo mas grandi pa un operacion asina 
E experiencianan mundialmente ta hopi bon y e opera- 
cion aki ta mehora e calidad di bida di hopi pashent. 
Ciruhanonan di HOH (dr. Caroline Hoenders, ciruhano orto- 
pedico y dr. Yuri Casseres, ciruhano general) y dr. Oscar 
van Waes, ciruhano traumatologo di Osseointegration 
Center Rotterdam a colabora intensivamente cu resultado 
masha satisfactorio. 


E prome pashent cu a ricibi e operacion aki na Aruba ta 
cuminsa awo (despues di dos siman) poco poco para riba 
su pia di protesis. E pashent tabata pura pe momento yega 
y ta hopi contento cu e resultadonan. Claro cu semper 
tin chens pa haya complicacion, cual den porcentahe ta 
comparabel cu e operacionnan di rudia y heup. Dr. Van 
Waes a bin specialmente Aruba pa dirigi y guia e evento 
historico aki pa HOH y ta hopi contento cu e colaboracion. 
Meta ta pa den futuro sigui amplia y intensifica e coopera- 
cion pa asina yega na un “Osseointegration centre of the 
Antilles” (OCA). E prome pashent awo lo cuminsa cu su 
trayecto di rehabilitacion pa asina perfecciona su cana- 
mento. 


Gradicimento ta bay na Hunta Directiva di HOH y tambe 
na e grupo cu a tuma e iniciativa consistiendo di dr. O. van 
Waes, ciruhano traumatologo di Hulanda, dr. M Paping, 
dokter di rehabilitacion di Hulanda, dr. C. Hoenders, ciru- 
hano ortopedico na Aruba, dr. Y. Casseres, ciruhano 
general na Aruba y dr. P.H. Jongerius, dokter di rehabilita- 
cion na Aruba. 
Masha pabien HOH y Aruba cu otro paso innovativo y 
exitoso den cuido medico! 


Un iniciativa di HOH y Osseointegration Center Rotterdam: 


Prome cirugia di osteointegracion na 
hospital di Aruba cu ta un primicia 

R 
ecientemente Minister di Cultura tabata presente na fi- 
nal di e Proyecto “Buscando Boy” caminda a devela un 
mural y a presenta un obra teatral dedica na nos Heroe Boy 
Ecury. E proyecto “Buscando Boy” ta un homenahe trans- 
nacional pa e hoben heroe di Aruba cu a duna su bida dia 
6 di november 1944 pa libertad di Aruba y Hulanda. Cu e 
proyecto aki studiantenan di scol secundario a bay den ar- 
chivonan di nos historia y asina busca informacion pa nan 
por a haya sa mas di Boy Ecury, ken e tabata como persona, 
kico el a representa pa nos y e rol cu el a hunga den segun- 
da guera mundial. 


Cu e cooperacion di Stichting Cultuurparticipatie hunto 
cu Colegio San Antonio, Filomena College Mavo, Muchila 
Creativo, MBO Media Collge Amsterdam, Monumentenfonds 
Aruba, e artista Esmeralda Kelly a crea un mural riba e 
muraya na Filomena College. E artista Kelly a wordo inspira 
pa e ideanan di studiantenan durante nan workshopnan bou 
di direccion di Esmeralda Kelly y Rudbeth Wolff. E mural a 
wordo devela den presencia di Gobernador di Aruba, Minister 
di Cultura, Minister di Enseñansa, y algun miembro di famia 
Ecury. 


Durante e proyecto aki e alumnonan a investiga e archivo 
digital di famia Ecury. E archivo aki a keda digitalisa pa 
Archivo Nacional Aruba y Nederlands instituut voor oorlogs- 
documentatie. 
E investigacion aki a forma e base pa nan expresion creativo 
den workshopnan di teatro, poesia y arte visual. 


Despues di e develo di e mural, e studiantenan di Colegio 
San Antonio a presenta un tableau vivant bao guia di diri- 
gentenan di teatro Lupita Bernabela y Jhon Freddy Montoya, 
cu acompañamento musical di alumno y maestronan di 
Muchila Creativo. 


Pa e final di e proyecto Studiantenan di MBO Mediacollege 
Amsterdam cu a bin Aruba lo traha un documentario cortico 
di e proyecto. Ademas a haci presentacion na e alumnonan 
pa asina comparti un tiki di e resultado di nan investigacion 
tocante Boy Ecury. 


Minister di Cultura ta haci un invitacion na e publico pa bay 
admira e obranan di e alumnonan di Filomena College na 
Biblioteca San Nicolas. Por ultimo e mandatario ta gradici 
Fonds voor Cultuurparticipatie, Gemeente Amsterdam, 
Departamento di Cultura Aruba, Museo Arkeologico Nacional 


Aruba, Archivo Nacional, Aruba Art Fair y Famia Ecury pa nan 
cooperacion pa haci e proyecto BUSCANDO BOY posibel. 


Un aña extraordinario di cooperacion transnacional pa 
comparti y honra nos heroe nacional di Segunda Guera 
Mundial, BOY ECURY, y asina reflexiona hunto tocante nos 
propio curashi , e heroenan di awendia y nan lucha contra 
exclusion, crueldad y racismo. 


Minister di Cultura a presencia final 
di Proyecto “BUSCANDO BOY” 

WILLEMSTAD - E rapport interino cu Conseho pa 
Mantencion di Ley na Corsou y te cu 101010 na Antia a 
caba di emiti ta pinta un imagen menos doloroso di e miem- 
bronan di Hermandad cu pa ley y pa huramento mester ta 
garantisa a pueblo cu alo menos e sirbidonan di pueblo 
uniforma y na civil tin e grado di integridad pa confia nos 
siguridad na nan accionnan. 
Husgando pa e añanan cu e humilde sirbido aki a bin ta 
sigui funcionamento di cuerpo policial, mester señala cu 
no ta awor tin elementonan sin exrupulo den tur rango di 
cuerpo policial sino ta pa decenas di aña e ta existi. Di Alto 
Comisario e polis razo tabatin ‘despelote’ den e ramo cu a 
encarga cu nos proteccion. 
Oficialmente ora un agente policial comete violacion di 
integridad, esey ta afecta e bon nomber y confiabilidad di 
cuerpo policial. 
P’esey Cuerpo policial mester ta structura di tal manera cu 
por preveni violacion di integridad. Pa e motibo aki, conseho 
pa Mantencion di Ley (RvR) ta controla si Cuerpo Policial di 
Corsou (KPC) tin lo necesario pa garantisa integridad den 
KPC y pa haci investigacion disciplinario (den cuadro di inte- 


gridad) na un manera adecua. 
SITUACION SERIO 
E maneho actual di KPC ta rekeri atencion serio, ya cu tin 
cierto condicion esencial cu no ta cumpliendo cune. 
• No tin training di integridad (riba un base continuo) 
• Ni control na e sitionan di trabou 
• Falta medida di prevencion pa comportacion indesea por 
wordo señala trempan 
• A constata cu Cuerpo Policial su sistema di sancion (aplica 
castigo disciplinario) no ta transparente y no ta ofrece sigur- 
idad huridico. 


Un deficiencia grave ta cu no ta den tur caso e susesivo 
Ministernan di Husticia ta tuma decision na tempo riba 
proposicion pa impone sancion disciplinario. Esakinan 
ta e Conseho su conclusionnan a base di e investigacion. 
Articulo 45 di Ley di Reino cu ta regla organisacion di 
Cuerpo Policial (Rijkswet Politie) ta stipula cu esnan auto- 
risa pa haci nombramento di empleado publico di polis 
mester percura pa formulacion di un codigo di conducta. 
E codigo di conducta y e codigo profesion ta fiha den e ley 
riba posicion huridico, cu ta forma parti di ley di instruccion 
di e profesion di Polis (Ambtsinstructie Politie). Tin tambe 
un sistema di sancion pa sanciona esnan cu viola e codi- 
gonan. E sistema di sancion aki ta forma parti di e ley riba 
posicion huridico ya menciona. 


WILLEMSTAD - E hecho cu continuamente autoridadnan 
ta gara grupo di Venezolanonan sea den awanan teritorial 
di nos islanan Boneiro, Aruba y Corsou of den awanan inter- 
nacional cu lotenan asina grandi di droga, ta duna di pensa. 
Tabata 4 di augustus 2022 cu e team di Warda Costa a bolbe 
intercepta un grupo di Venezolano transportando 1.056.760 
gram di cocaina. 
E cantidad di 1056 kilo di cocaina cu autoridadnan a haya e 
grupo aki cune ta demostra cu ‘the sky is the limit’, pues cu 
ta di negoshi brutu ta trata aki. E caso a bini pa tratamento 
den sala di corte diaranson ultimo, pero fiscal mr. Guillano 
Schoop a indica cu tin algun detaye pa keda atende ainda, 
como tal tratamento di e caso lo ta 20 di januari binidero. Ta 
necesario agrega cu aunke ta trata en principio di un grupo 
di Venezolano, mester bisa cu tabatin un dominicano entre 
esnan cu tabatin e droga. E acusadonan ta Javier Castillo 
Gil di 41 aña di edad y nace na Republica Dominicana, e 
Venezolano Andris Jesus Sucre di 38 aña di edad, Angel 
Rodriguez Careno di 25 aña di edad y nace na Venezuela, e 
Venezolano Eucledis Vargas Pascale di 37 aña di edad y e 
homber Venezolano Michael Jose Sucre di 43 aña di edad. 
Un di e detenidonan, esta Javier Castillo Gil direct na cumin- 


samento di tratamento di e caso proforma a pidi den sala di 
corte ayera pa autoridadnan preferiblemente pas’e over pa 
un otro blokden prizon aya na Coraal Specht, pasobra actu- 
almente e ta e unico Latino den e grupo di yiunan di Corsou, 
como tal e no ta compronde e idioma papiamento, como tal 
e ta sinti su mes bastante incomodo y insigur. Contestando 
preguntanan cu hues mr. J. Snitker a sigui haci relaciona cu 
e deseo expresa di e detenido aki pa e muda pa un otro blok, 
e homber aki, esta Javier Castillo Gil a agrega cu e deteni- 
donan Curasoleño a bis’e claramente cu nan no ke ningun 
Latino entre nan. 
Finalmente Javier Castillo Gil a bisa cu nan a menas’e y cu 
esey ta e motibo principal cu e lo ke ta den un otro blok. 
Fiscal señor mr. Guillano Schoop a declara cu ta prome 
biaha cu el a tende un detenido bisa cu otronan no ke mir’e, 
pasobra e ta un Latino, pero cu e lo para keto na loke a keda 
trece padilanti. Hues mr. J. Snitker mas aleu, mirando den 
direccion di mr. Gillano Schoop, a splica cu asunto di muda 
un detenido di un blok pa otro, no ta cay bou di compe- 
tencia di corte. Hues finalmente a cera tratamento di e caso 
temporalmente cu e conclusion cu tratamento di e caso aki 
riba contenido lo ta 20 januari 2023 (otro aña). 


Caso di Venezolanonan gara cu 1056 kilo di coca pospone pa 2023 


Rapport di estado di 
integridad den Cuerpo 
policial ta bergonsoso 

WILLEMSTAD - Ley di Reino cu ta 
regla organisacion di Cuerpo Policial, 
esnan autorisa pa haci nombramento 
mester percura pa por tin un maneho 
di integridad como parti di e maneho di 
personal. 


E 
reglanan 
aki 
yama 
Algemene 
Gedragscode voor Ambtenaren den un 
instruccion bou di e nomber ‘Regla ta 
Regla’. 
Sin embargo, den e reunionnan di 
trabou, cuestion relaciona cu integr- 
idad no ta bini padilanti. 
• No ta tene combersacion di funciona- 
mento pa por trata, entre otro, cues- 
tion relaciona cu integridad. 
• No ta ofreciendo educacion y forma- 
cion riba tereno di integridad. 
• Maneho di Cuerpo a inicia algun 
trayecto cu e meta di yega na un cuadro 
mas riguroso riba e terenonan aki. 


Bureau di Asuntonan Interno (na 
Hulandes, BIZ) ta encarga entre otro 
cu control na e luganan di trabou. Di 
acuerdo cu e plan di structuracion di 
Cuerpo Policial, Bureau Interne Zaken 
mester prepara un plan anual den cua 
ta describi e ciclo di control cu mester 
realisa na e luganan di trabou pa sa si 
ta cumpliendo cu regla di integridad. 
Sin embargo, presion di trabou ta pone 
cu BIZ no ta formula un plan anual y 
a pone cu e control na e luganan di 
trabou a bay atras. 


Tampoco BIZ no ta traha un plan di 
maneho di prevencion ni un informe 
di e accionnan na gran escala cu keda 
realisa, manera e plan di structuracion 
di Cuerpo Policial ta stipula. 
Si BIZ a traha algun informe di e poco 
accionnan di control cu a tuma luga 
na e luganan di trabou y tocante un 
inspeccion di arma cu a realisa. 


BIZ no tin procedemento fiha tocante 
con mester realisa investigacion rela- 
ciona cu incumplimento cu regla di 
integridad. 
KPC a concipia un asina yama 
“Handleyding onderzoeken” cu ta 
describi algun procedemento pa BIZ. 
Te asina leu, BIZ ta registra tur keho 
den Excel (un programa di computer). 
Sin embargo, e aplicacion aki no ta 
monitoria automaticamente den cuanto 
tempo mester completa e investiga- 
cionnan y tuma medida di ordo. 
A inicia un trayecto pa introduci un 
sistema di registracion nobo cu si lo 
cumpli cu esakinan. 


MINISTER TA FAYA CU SMAK 
E conseho a constata cu no ta den tur 
caso Minister di Husticia ta tuma su 
decision relaciona cu sancion discipli- 
nario denter di un aña manera huris- 
prudencia ta stipula. 
Esey ta pone cu e empleado publico 
di polis en cuestion lo por acudi na 
ambtenarenrechter y apela na vence- 
mento di e plaso di un aña. 


Esey lo nifica cu mester acepta e 
empleado publico di polis bek den 


servicio hasta si el a comete, por 
ehempel, un infraccion cu lo mester a 
conduci na su retiro. No tin un empleado 
na Ministerio di Husticia cu ta conseha 
Minister di Husticia riba e proposi- 
cionnan di KPC pa impone sancion. No 
tin procedemento formula tocante con 
esey mester tuma luga. 
TIN 
BASTA 
PERSONALPA 
HACI 
CONTROL? 
E cantidad di miembro di personal na 
Bureau Interne Zaken ta exede e 6 full- 
time ekivalente fiha den e asignacion 
(formatie) di personal. Personal di BIZ 
tin suficiente experencia cu realisacion 
di investigacion (penal). 


Ta screen e empleadonan di BIZ 
prome cu nan cuminsa traha na 
BIZ. Departamento Huridico di KPC 
(Onderdeel Juridische Zaken) tin un 
hurista na cabes cu ta asisti y conseha 
maneho di Cuerpo Policial den cuadro 
di sancion pa infraccion disciplinario. 


E texto completo di e rapport di inspec- 
cion aki ta disponibel den formato 
digital na www.raadrechtshandhaving. 
com. 


Ley di Reino cu ta regla organisacion di Cuerpo Policial 


Mester percura pa por tin un maneho di 
integridad como parti di e maneho di personal 

Fortaleza Pa Famia 


SI boso keda den Mi palabra, boso ta berdaderamente discipel di Mi, y 
boso lo conoce e berdad y e berdad lo haci boso liber. (Juan 8:31+32) 


P’e Dios di nos Señor Hesus Cristo, e Tata di Gloria, por duna boso un spirito di sabiduria y 
di revelacion den e conocemento di dje. (Efesionan 1:17) 
Nos mester tuma tempo den presencia di Dios, pa asina haya un contesta firme cu ta bon pa un y tur. 


Haci mi conoce Bo camindanan, O Señor, siña mi Bo berea, Guia mi den bo berdad, y siña mi, 
pasobra ta Abo ta e Dios di mi salbacion, riba bo mi ta spera henter dia. (Salmo 25:4+5) 


Dios ta bisa den e buki di Santiago 1;5-8 ta para skirbi: Ma si cualkier di boso tin mester di sabiduria lage pidi Dios. 
Kende ta duna na tur hende generosamente y sin reproche, esaki lo wordo duna na dje. 
Ma lage pidi den fe sin ningun duda, pasobra esun cu ta duda ta manera ola di lama cu 
ta wordo lastra y tira door di biento. 
Pasobra no laga e hende ey spera cu e lo ricibi algo di Señor. 
Siendo un persona di curason dobel, inconstante den tur su caminda nan. 


Tur sopi pura ta sali salo, pasobra tur cos tin su prijs, y hende a bira floho pa acerca e trono di Dios, 
of nan ta papia di Dios pero nan ta incredulo, of nan ta bofonado of cherchado, 
of nan trabao y puesto ta asina halto cu den tur cos nan kier laga Dios afo. 


Den Filipensenan 4:6 Señor ta bisa cu laga tur nos peticionnan ta conoci dilanti di Dios, 
esey ta nifica cu nos mester comunica cu Dios pa nos tin pas y exito. 


Tin hopi pais rond mundo caminda tin mandatarionan cu ta consulta bruhonan, 
y nos tur ta mira locual ta pasando den e paisnan, cual ta hopi dolor y tristesa. 
Dios ta buscando mandatarionan cu un curason dirigi na Dios, pero si e curason di e mandatario ta leu for di Dios, 
kico nos por spera?, Pa medio di esaki nos por compronde e direccion den cual mundo ta bayendo. 


Ta mescos cu den un cas di famia, un mama ta haci oracion, pero e tata y e yiunan ta bati caya tur dia, 
lubidando riba tur responsabilidad y hasta tribi di bay trabao burachi, 
y ta pidi e esposa y mama haci oracion pa nan. E cosnan ey no ta funciona, pasobra bo no por haci bofon di Dios. 


Ta tempo pa bira original y busca Dios y no sigui sconde tras di capa di otro hende, 
yiunan no por haci malo y sconde tras di mama of tata. (1 Samuel 2:22-25) 


Laga nos siña for di e hoben Jabes (1 Cronicanan 4:9+10) kende a reconoce su situacion y 
e mes a bay dilanti di Dios Todopoderoso cu su oracion, autentico, original, den tur humildad, 
reconociendo Dios como soberano y Dios a concede su peticion. Jabes ta un ehempel pa tur hoben. 


Ora nos pidi Dios sabiduria ta nifica cu nos ta humilde, nos ta reconoce cu nos mester di Dios y, 
cu nos tin fe cu Dios por yuda nos, y ora Dios mira esey E ta bendiciona nos. 


Manera tempo ta birando, manera maldad ta aumenta, nos ta roga tur hende pa nos bay bek na nos rudia, 
y pidi sabiduria di Dios, pa dirigi nos hogar, nos famia, y specialmente nos pais. 


Pasobra di berdad nos ta den tempo nan trabahoso. (2 Timoteo 3 :1-5) 
Sinceramente, Pastor Marcel Balootje 


Ta tempo pa nos dobla rudia y pidi dios sabiduria 

Every life is noted and is cherished, 
and nothing loved is ever lost or perished. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Beatriz Lampe 
*18-01-1939 - †17-11-2022 


Acto di entiero lo wordo anuncia despues. 


Señor ta mi wardador,mi n’tin falta di nada. 
Den cunucu di yerba berde, E ta ponemi sosega 
E ta hibami na awa tranquil, pa mi bolbe haña forsa 
Salmo 23:1,2,3. 


Cu hopi tristeza pero conforme cu boluntad di Dios, nos 
ta participa fayecimento inespera di nos tata: 


Crispiniano Maduro 
Mihor conosi como “Buchi” 
*02-12-1944 - †14-11-2022 


Na number di su: 
Compañe: 
Sira Erasmus y yiunan 


Yiunan: 
Armando Maduro 
Chrispiniana Roosje Maduro 
Fleur Mylenne Maduro 


Mama di su yiunan: 
Glenda Rosa Cicilia 


Nietonan: 
Ro-Jonh Georgino Maduro, Rocheline Mariah Maduro, 
Romano Maduro 


Rumannan na bida: 
Rita Wever Maduro 
Polita Maduro 


Primo y prima nan, subrino y subrina nan, amigo nan 
conocir nan y demas famia. 


Acto di despedida lo tuma lugar diasabra 19 di 
november na Aurora Funeral Home di 9 am pa 11 am. 


Nos disculpa si den nos tristeza nos por a lubida un 
persona. 


Gone but never forgotten. On behalf of his: 


Stanley Lattig 
“Stan The Man” 
*19-11-1956 †13-10-2020 


Father: Theodoor Lattig 
Mother: Clara Lattig Heyer 
Brothers and sisters 
Children: Theomar & Carley 
And 2 grandchildren 


Remembering and 
honoring you on this day 
Happy Birthday in heaven. 

Every life is noted and is cherished, 
and nothing loved is ever lost or perished. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso tristeza na nos curazon nos ta anuncia 
fayecimento di: 


Jean Kesner Estrame 
*18-01-1958 - †03-11-2022 


Ta invita pa asisti na acto di entiero cu lo tuma lugar 
diabierna 19 november 2022 for di 2’or pa 4’or di atardi 
na Royal Funeral Home despues lo sali pa Santana 
Central di Sabana Basora. 


Condolencia lo tuma lugar diabierna 18 di November 
2022 di 7’or pa 9’or di anochi na Royal Funeral Home. 


1 Cor 16:14 
Do everything in love. And do everything with love. 
Let all you do be done in love. 
Let all your things be done with charity. 


“Lead with Love” 


Nos ta anuncia fayecimento di: 


Myandra Jo-Ann Croes 
Cariñosamente yama: “Mya” 
*13-07-1981 - †16-11-2022 


Na nomber di su: 
Mayornan: 
Myrna Ruiz 
Armando Croes (Mando) 
Yiunan: 
Sean Montero 
Christian Croes 


Oportunidad pa condolencia: Royal Funeral Home, 
diadomingo 20 di november 2022 di 7:00 pa 9:30 di 
anochi. 


Acto di entiero ta tuma lugar dialuna 21 di november 
2022 na Royal Funeral Home di 2:00 pa 4:00 di atardi, 
despues saliendo pa Santana catolico na Sta. Cruz. 


“The radical reality is that to understand the essence of 
anything is to know God.” 


With deep sorrow in our hearts, 
we announce the passing of: 


Alida Maria Goretti Albus 
better known as: “Sister Lily” 
*25-06-1951 
†13-11-2022 


Date of funeral will be announced later! 


Website: www.awemainta.com 
E-mail: noticia@awemainta.com 
Facebook: www.facebook.com/awemainta 
Instagram: www.instagram/awemainta 
Telefon: 588-0022 

Every life is noted and is cherished, 
and nothing loved is ever lost or perished. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña forsa”. 


Cu profundo y pena , Pero conforme cu boluntad di Dios , 
Nos ta participa fayecimento inesperadamente di 
Nos ta anumcia fayecimento di: 



Genara F. Croes 
*19-09-1944 - †13-11-2022 
Sra. Genera Filomena Croes/Maduro , miho conoci 
como Annie of Mama , na edad di 78 aña 


Na nomber di su: 
Casa: 
† Herman Maduro 


Yiunan: 
† Myriam Maduro/Rosel y yiunan 
Enrique Maduro y yiunan 
Francis H Maduro y Paula Santa y yiunan 


Nietonan y Bisanietonan na Aruba y Hulanda 


Rumannan: 
Rosa Croes y yiunan 
†Regina Otilia Croes 
†Brigida “Didi” Croes 
†Juliana “Chichi” y Alejandro “Ale” Angela-Croes 
†Tomas “Tomy” Croes 
Benito “Benny” Croes y Belta Croes y yiunan 
†Antonio “Silvio” Croes y Silvia Croes y yiunan 
Beta y Nino Gibbs-Croes 
Mario Croes 
Colin “Maria” y Frans Kelly-Croes 
Anselmo “Chemito” y Gloria Croes y yiunan 
Marcia y Pedro Flemming-Croes y yiunan 
Ada Croes y yiu 


Yerno: Hery Rosel y Maria Vrolijk 


Primo y Prima-nan, Sobrino y Sobrina-nan, Swa y Cuñanan 


Famianan: Angela, Croes, Flemming, Gibbs, 
Hernandez, Kelly, Lampe, Maduro, Santa, 
Vrolijk, Wester,Yarzagary. 


Demas famia-nan na Aruba, Australia , 
Hulanda,Italia, Spaña y Venezuela. 


Despensa nos si den nos tristeza nos por a lubida un of otro persona 
Acto di entiero lo tuma lugar na Parokia Inmaculada Concepcion na 
Sta. Cruz Dialuna 21 di November 2022 di 9’or pa 11’or di mainta. 


Despues ta sali pa Santana Catolico na Sta. Cruz 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, 
nos ta participa fayecimento di nos ser stima: 


Sra. Margarita Simileer 
*10-06-1935 - †13-11-2022 
Cariñosamente yama “Ita” 


Acto di entiero lo wordo anuncia despues 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, 
nos ta participa fayecimento di: 
Sr. Urbano Kelly 
*01-04-1951 - †08-11-2022 


Na nomber di su: 
Yiunan: Alexander U. Kelly 
Rudolf W. Kelly 
Benito H. Kelly 
Joan C. Kelly 


Nietonan: Randolf Lessandrina 
John-Dick Kelly 
Rygel Kelly 


Primo y primanan, sobrino y sobrinanan, amigonan y conocirnan 


Ex casa y mama di su yiunan: Juanita L. Rodriguez 


Rumannan den Cristo 


Omo: Dominico Willems y famia 


Esnan cu a yuda y cuida papa den e momento dificil especialmente 
Señora Maria y Richard Tromp. 


Demas famia: Kelly, Dirks, Willems, Oduber, Figaroa y Statie 


Ta invita pa acto di despedida cual lo tuma lugar na Aurora Funeral 
Home diasabra 19 di November 2022 di 2’or pa 4’or di atardi. 
Cremacion lo tuma lugar despues. 


Nos disculpa si den nos tristesa nos por a lubida algun famia of 
conocir. 

Every life is noted and is cherished, 
and nothing loved is ever lost or perished. 


“Dios ta amor, y amor ta Dios, maske mi no ta na e mundo aki, tur dia lo 
mi ta banda di boso curason, mi por stens di loke Señor ta haci”. Salmo 
33 


Cu hopi tristeza na nos curason, pero conforme cu e boluntad di nos 
bon Dios, nos ta anuncia fayecimento di nos Mama, Wela, BisaWela, 
Suegra, Tanta y ruman stima; 
Sra. Vda. Maria Eliza 
Koolman-Martijn 
“Mama Keta – Maria di Maracucho” 
*07-04-1941 – †16-11-2022 


Na nomber di su: 
Esposo: † Sr. Francisco Koolman 


Yuinan: 
Maickel & Luz Marina Koolman-Heredia 
Miriam & Francisco Rosel-Koolman 
† Giovanni Koolman & Vda. Charlene Quant 


Nietonan: 
Alex Montilla & Indra Chan 
Margory Koolman 
Angelo Koolman 
Luigi & Tamarra Carrion-Perrotte 
Desiree & Luigi Van der Linden-Carrion 
Gabriella Carrion 
Chavioska Koolman 
Ferdinand Koolman & Jeralyne Kock 
Chavianni Koolman 
Giovanni Koolman & Carolyne Webb 
Jofran Quandus & Michelline Tromp 
Charlize Koolman & Mitchell Thijzen 


Bisanietonan: Junior Montilla, Kiandra Montilla, Jurik George, Armani 
George, Kevin Koolman, Lianni Koolman, Aiden Carrion, Amelia Carrion, 
Alica Van der Linden, Jaydyon Willems, Jake Koolman, Victoria Croes, 
Kayra Koolman, Gïon Koolman, Jayvan Quandus, Minjerlene Thijsen. 


Su rumanan: 
Sra. Vda. Sebastania Thijzen- Martijn & Famia 
Sra. Vda. Angelica Tromp – Martijn & Famia 
Sra. Vda. Magdalena Ras – Martijn & Famia 


Tur su rumannan, swa & cuñanan den felis memoria 
Tur su Sobrina(o)nan y nan famia 
Prima(o)nan y nan famia 
Swa y Cuñanan y nan famia 
Ihanan, Comer y Compernan, 
Amiga y Amigonan y demas famia y conocirnan, ayudantenan di Cas 
Cristelle. 


Demas Famia: Koolman, Martijn, Rosel, Carrion, Heredia, Quant, 
Clasquin, Valentijn, Montilla, Croes, Kock, Krosendijk, Thijzen, Wouters, 
Tromp, Ras, Capelo, Quandus, Willems, Webb, George, Perrotte, Van 
der Linden. 


Ta invita tur amigo/a-nan, bisinjanan y conocirnan pa asisti na acto di 
entiero cual lo tuma lugar Dialuna 21 November 2022 pa 4.or di atardi 
saliendo for di Capilla Santa Famia na Pos Chikito pa Santana catolico 
San Hose na Savaneta. E restonan mortal di Mama Keta lo ta reposa for 
di 2or di merdia den misa. 


Lugar pa condolencia Aurora Funeral Home, Diasabra 19 November 
2022, 7or pa 9or anochi. 


Ta duel nos cu despues di entiero no ta ricibi bishita di condolencia na 
cas. 
Nos kier pidi disculpa si nos por a lubida un of otro famia den nos 
tristesa. 


Mi tin Dios pa mi wardador, mi no tin falta di nada. 
Den cunucu di jerba berde e ta ponemi sosega. 
E ta hibami na awa trankil, pa mi bolbe haja forsa. 
Cu inmenso tristesa na nos curason nos ta participa fayecimento 
inesperadamente di nos estimado esposo, tata, welo y ruman. 
Pedro Hilarion Maria 
*21-10-’47 - †15-11-’22 


Esposa: Ramona Maria Mercedes 


Yiunan: 
Reinaldo Maria 
Victorino Maria y pareha 
Michael Maria y Nadia Martis 
Zulaika Maria y Evert Piar 
David Brunk 
Pedroluis Maria y Marfel Peguero 


Yiu di criansa: 
Edward Olivares 
Nietonan: 
Hensley, Shawn, Na’chelle, Nasir, Nhadijah, Mikaela, Abraham 


Mama di su yuinan: 
Lucia Ogenio 
Yvonne Vorst 
Rumannan: 
† Laura Maria 
Norma Maria y yiu 
Patricio Maria y famia na Hul/Aua 
Roberto Maria, esposa y yiunan 
Ludwina Maria y yiu na Hul 
Erselin Kappers Maria, esposo y yiunan na Hul 
Oscar Maria, esposa y yiunan na Cur 
Vilma Adelaida Maria y famia na Cur 
† Frida Silië y famia na Hul/Cur 
† Juan Maria y famia na Aua/Cur 
† Imelda Brondenstein Maria y famia 
† Luis Maria y yiunan 


Su bon amigonan: 
Josef Croes, Juancho, Elias Kock 
Tur subrino y subrinanan, primo y primanan, swa y cuñanan, iha, 
komader y kompadernan. 
Demas Faminan: Maria, Mercedes, Gutierrez, Eleonora, Silië, 
Brondenstein, Martis, Piar, Brunk, Pefuero, Richardson, Fabus, 
Andrews, Kappers, van Varsseveld, Tachi, Geertuida, Williams. 


Disculpa nos si den nos tristesa nos por a lubida algun famia of 
conocir. 
Ta invita pa acto di condolencia Dialuna 21 November di 7or pa 9or 
anochi na Aurora Funeral Home. 


Acto di entiero lo tuma luga Diamars 22 November di 9or pa 11or na 
Parokia Inmaculada Concepcion (Santa Cruz). Despues nos lo hiba 
nos defunto stima na su ultimo luga di sosiego na Santana Pastoor 
Kraanwinkel (Paradera). 


Disculpa nos pero despues di entiero nos no por ricibi bishita di 
condelnecia na cas. 

Every life is noted and is cherished, 
and nothing loved is ever lost or perished. 


L’absolue verite est que Dileu est L’essence de tout 


With deep sorrow in our hearts we announce the passing of our beloved: 
Alida Maria 
Goretti Albus 
Better known as ‘Sista Lily” 
*25th June 1951 
†13 November 2022 


Mother: †Mederica Graciela Illidge 
Father: †Leoncio (Lon) Albus 


Left to mourn are: 
Her children: 
Ayinde Pain and Manuela Luxin 
Mahalath Pain 
Jemael Pain 


Father of her children: Fred Pain 


Granddaughter: Oceane-Eva Pain Luxin 


Siblings: 
†Lourdes and Gregorio Maduro & children 
Aixa and Jimmy Richardson & children 
†Alvin Albus 
Albert and Hanna Albus & children 
†Alonso Albus 
Marcus Albus & children 
Michael Albus & children 


Nieces and Nephews: 
Yahaira and Gregory 
Jessica, Jurene and Ludmila 
Tanya, Ralph and Adele 
Jody, Shireen, Kaylee, Fe-Maeveh and Sheryenne 
Michem, Malik, Djuric, Seychelle, Anneidy and Junior 


Uncles and Aunts: 
Jean Alexis Illidge 
Francisco Hipolito and Sheila (Girly) Illidge 
Annette Illidge 


Best Friends: 
Linda, Gabriella, Wilfried, Mieke, Juultje, Yvonne, Adele, Yolanda, 
Shermila, Maurice, Avril 


Other Family, Relatives and Friends: 
Albus, Blameble, Blijden, Cole, Crijns, Dabekaussen, Davelaar, Den Dekker, 
Desir, Duinkerk, Eights, Ferdinand, Hodge, Howell, Hose, Hoyer, Hunter, 
Illidge, Jansen, Lioe A Tjam, Luxin, Maduro, de Meza, Mohammed, Molina, 
Mulrain, Myers, Napol, Pain, Palcy, Pelagie, Ras, Richardson, Rijke, van 
Romondt, Thaly, Vos. 


We apologize to anyone whom in our moment of grief we have forgotten 
to mention. 


We hereby invite all that knew Alida to attend her homegoing ceremony 
on: Tuesday November 22, 2022 from 2 pm until 4 pm at Pray Funeral 
Home in San Nicolaas and after that to the catholic burial ground in San 
Nicolaas. 


Opportunity for Condolences will be held on Monday November 21, 2022 
from 7pm to 9pm at the Pray Funeral Home in San Nicolaas 


Dress code: Lively colours appreciated. 


We regret to inform you that after the funeral service there will be no 
further opportunities for condolences at home. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 


Cu profundo tristesa den nos curazon nos ta anuncia 
fayecimento di: 


Filomena Petra Rafaëla Molina 
mihor conoci como: “Annie” 
*29-11-1955 †11-11-2022 


Na nomber di su: 
Compañero: 
Signald Olaria 


Yiunan: 
Alexander y Lisette Quant 
Raquelita y Joel Tromp 
Angelo y Maria Sanchez-Petit 


Nieto(a)nan: 
Bjorn Tromp y Sra. Riangela Ortiz 
Lizanne Maduro 
O’neill Tromp 
Alexander Jr. Maduro 


Bisanieto: Jordy Tromp 


Sobrino: Aron Maria y Sra, Charissa Sahit y yiu Penny 


Ruman: Anna Molina 


Prima(o)nan, Tanta y omonan 


Bon Amiga/Bisiñanan: 
Martha, Eda, Titi, Witney, Selma 


Demas famianan: 
Molina, Olaria, Maduro, Maria, Tromp, Koolman, Romero, 
Jansen, Solognier, Willems, Solis, de Cuba, Masdame, Quandt, 
Schoop, Sanchez-Petit, Sahit, Casimiri, Bikker, Marchena, Piard 


Despensa nos si den nos tristeza nos por a lubida algun 
miembro di famia. 


Acto di despedida lo tuma lugar Dialuna 21 November 2022, na 
Misa Santa Theresita na San Nicolaas for di 2or pa 4or di atardi. 
Cremacion lo tuma lugar den ceno familiar. 


Nos ta lamenta cu despues di despedida nos no ta ricibi bishita 
di condolencia na cas. 

